title: Varma

text: KTI Kiinteistötiedon raportin mukaan Varma oli vuonna 2017 Suomen neljänneksi suurin kiinteistösijoittaja, sen kiinteistösijoitusten arvo oli syyskuun lopussa noin 3,6 miljardia euroa. 80 prosenttia oli sijoitettu kotimaisiin kiinteistöihin ja lähes 20 prosenttia kansainvälisiin kiinteistösijoituksiin. Varman kiinteistösijoituksiin kuuluu niin suoria kiinteistösijoituksia Suomessa kuin kotimaisia ja kansainvälisiä kiinteistörahastoja. Varman kiinteistöomaisuus on hajautettu sekä tilatyypeittäin että maantieteellisesti. Varma tarjoaa vuokra-asuntoja, mutta suurin painoarvo on sen omistamilla toimisto- ja liiketiloilla. Joulukuussa 2017 Varman rahastomuotoisten kiinteistösijoitusten arvo oli yhteensä 805 miljoonaa euroa. Vuonna 2016 Varma ja Elo sijoitti TaunusTurm -toimistokiinteistöön Frankfurtin ydinkeskustassa.


title: Varma

text: Huhti-kesäkuussa 2017 Varma kevensi osakepainoaan viisi prosenttiyksikköä vähentämällä sijoituksiaan yhdysvaltaisissa osakkeissa, syynä presidentti Donald Trumpin yhteistyökyvyttömyys ja siitä seuravat ongelmat.


title: Varma

text: Vuonna 2017 Varman sijoitussalkku tuotti 6,2 prosenttia eli 2,7 miljardia euroa ja sijoitusten tuotto oli tuplasti parempi kuin edellisenä vuonna. Varman sijoituksista parhaiten tuottivat osakesijoitukset 9,6 prosenttia (edellisvuonna 3,2 %) ja niistä noteeratut osakkeet 10,8 prosenttia (1,5 %). Suomessa noteeratut osakkeet tuottivat 14,9 %.


title: Varma

text: Vuonna 2017 Varman 15 suurinta osakesijoitusta, niiden arvo sekä Varman omistusosuus osakkeista olivat:


title: Varma

text: Varma alkoi rakentaa niin kutsuttua kestävän kehityksen osakesalkkua kesällä 2016. Salkussa sijoitetaan yrityksiin, jotka hyötyvät ilmastonmuutoksen torjunnasta, joilla on selkeät tavoitteet ilmastonmuutoksen suhteen tai joille ei tule merkittäviä kustannuksia ilmastonmuutokseen sopeutumisesta. Loppuvuonna 2016 salkun arvo oli noin 300 miljoonaa euroa ja siihen oli valittu mukaan kehittyneiden markkinoiden yrityksiä eri toimialoilta, mukana on sekä teollisia että kuluttajayrityksiä.


title: Varma

text: Maaliskuussa 2017 Varma voitti salkullaan pohjoismaisten sijoittajien kilpailun sarjassa "paras vastuullisen sijoittamisen teko vuonna 2016". Kilpailun järjesti Institutional Investor -lehti. Varman sijoitussalkku oli myös mukana muiden suurten suomalaisten eläkesijoittajien ohella WWF:n vuonna 2017 tekemässä arvioissa, jossa selvitettiin, kuinka hyvin merkittävimpien eurooppalaisten sijoittajien uusiutuvan energian ja kivihiilisijoitukset ovat linjassa Pariisin ilmastosopimuksen kanssa. WWF Suomen pääjohtaja piti suomalaisten sijoitusta hyvänä. Vuonna 2017 Varman omistamien noteerattujen osakesijoitusten hiilijalanjälki laski 27 prosenttia verrattuna vuoden 2015 lähtötasoon. Tähän pästiin nostamalla vähäpäästöisten toimialojen osuutta ja välttämällä päästöintensiivisiä toimialoja, kuten energia- ja kaivosalaa.


title: Varma

text: Varma on tukenut jo vuosia Suomen kansallisoopperaa ja -balettia. Vuonna 2016 Varma antoi eri säätiöille yhteensä noin 10 000 euroa, eniten Suomen Teollisuuslääketieteen Edistämissäätiölle..


title: Varma

text: Varma aloitti aurinkoenergian käytön kiinteistöissään vuonna 2016, jolloin kaksi Helsingissä sijaitsevaa toimistotaloa sai aurinkovoimalat käyttöönsä. Syksyllä 2017 Varma asensi vielä 5000 aurinkopaneelia lisää uusiin aurinkovoimaloihinsa 7 kiinteistössä: Kauppakeskus Willa (Hyvinkää), Panorama Tower -toimistorakennus (Espoo), Rajalla-ostoskeskus (Tornio), Jumalniemen kauppakeskus (Kotka), Palokan marketkiinteistö (Jyväskylä), Salmisaaren Liikuntakeskus (Helsinki) ja Varman oma pääkonttori Helsingissä.


title: Varma

text: Keväällä 2017 Varman pysäköintihalliin asennettiin latausmahdollisuus 250 sähköautolla. Latauspiste on laajuudessaan yksi maailman suurimpia. Asennuksen toteuttanut Parkkisähkö Oy sai hankkeeseen tuotekehitystukea Tekesiltä.


title: Varma

text: Varma tukee suomalaisia yritysten kasvua pienten ja keskisuurten yritysten kasvun sparrausohjelma Kasvu Openin ja keskisuurten "scaleup"-yritysten Kasvuryhmä-liikkeen kautta.


title: Matti Vuoria

text: Matti Vuoria (s. 14. maaliskuuta 1951 Helsinki) on suomalainen virkamies ja yritysjohtaja. Hän oli kauppa- ja teollisuusministeriön kansliapäällikkö 1992–1998 ja Keskinäisen työeläkevakuutusyhtiön Varman toimitusjohtaja 2004–2014.


title: Matti Vuoria

text: Vuoria valmistui humanististen tieteiden kandidaatiksi Oulun yliopistosta vuonna 1974 ja oikeustieteen kandidaatiksi Turun yliopistosta vuonna 1977. Hän sai varatuomarin arvon vuonna 1978.


title: Matti Vuoria

text: Vuosina 1984–1985 Vuoria oli ulkoministeriön lähetysneuvos. Hän työskenteli kauppa- ja teollisuusministeriössä hallitussihteerinä 1981–1984, hallitusneuvoksena 1985–1991, ylijohtajana 1991–1992 ja kansliapäällikkönä 1992–1998. Vuosina 1998–2003 Vuoria toimi Fortumin hallituksen päätoimisena puheenjohtajana. Hän oli Varman toimitusjohtaja 2004–2014. Vuoria jäi tehtävästä eläkkeelle vuonna 2014.


title: Matti Vuoria

text: Vuorialla on lukuisia luottamustoimia yritysten ja yhteistyöelinten hallituksissa. Hän on YIT:n ja Svenska Handelsbankenin Suomen aluepankin hallituksen puheenjohtaja sekä muun muassa Cleantech Investin ja Wihurin hallituksen jäsen.


title: Alexander Kuoppala

text: Alexander Kuoppala (s. 11. huhtikuuta 1974) on suomalainen kitaristi, joka on tullut tunnetuksi Children of Bodomin kitaristina.


title: Alexander Kuoppala

text: Kuoppala aloitti kitaransoiton kymmenvuotiaana keskittyen aluksi bluesiin ja jazziin. Myöhemmin Kuoppalan musiikkityyli muuttui radikaalisti hänen tutustuttua raskaamman musiikin yhtyeisiin, kuten W.A.S.P., Judas Priest, Manowar ja Ozzy Osbourne.


title: Alexander Kuoppala

text: Soittaessaan trumpettia paikallisessa big bandissä Kuoppala tutustui vuonna 1995 Jaska Raatikaiseen, joka toimi rumpalina IneartheD-yhtyeessä, joka muutti myöhemmin nimensä Children of Bodomiksi. Koska yhtye oli kitaristin tarpeessa ja molemmat muusikot tulivat hyvin toimeen keskenään, Kuoppalaa pyydettiin liittymään yhtyeeseen, aluksi tuuraajaksi mutta vaihtui nopeasti vakinaiseksi jäseneksi.


title: Alexander Kuoppala

text: Samana vuonna Kuoppala liittyi myös toiseen yhtyeeseen, Keytoesiin, joka soitti disco/soul-musiikkia. Hänellä ei kuitenkaan ollut vaikeuksia pitää yllä selvää aikataulua molemmissa yhtyeissä muutaman vuoden ajan. Joka tapauksessa hän erosi Keytoesista vuonna 1998, vuosi Bodomin debyyttialbumin "Something Wildin" julkaisun jälkeen, tarkoituksenaan lähteä kiertueelle Bodomin kanssa. Kuoppala kuitenkin liittyi Keytoesiin uudelleen vuonna 2000, tällä kertaa kitaristina. Hän on useissa haastatteluissa ilmoittanut, että muusikon tulisi soittaa niin monia eri tyylejä kuin mahdollista sen sijaan, että keskittyisi vain siihen yhteen.


title: Alexander Kuoppala

text: Kuoppala oli Children of Bodomissa isovelihahmo, sillä hän oli viisi vuotta vanhempi kuin useimmat muut jäsenet. Alexi Laiho on kuvaillut häntä hauskana, huolettomana kaverina, joka antaa keikoilla kaikkensa ja tuo niihin paljon energisyyttä.


title: Alexander Kuoppala

text: Vuoden 2003 alussa alkanut, yhtyeen neljättä studioalbumia "Hate Crew Deathroll" seurannut, kiertue vei yhtyeen kotimaan lisäksi kiertueille Eurooppaan, Japaniin ja Yhdysvaltoihin. Kesäkuussa 2003 Kuoppala ilmoitti eroavansa yhtyeestä keskittyäkseen muihin asioihin elämässään.


title: Alexander Kuoppala

text: Kesällä 2003 Kuoppala soitti viimeisen keikkansa Children of Bodomin kanssa Tuska Open Airissa, ja Laiho teki muutamia nopeita järjestelyjä, jotta hänen ystävänsä Sinergystä, Roope Latvala, voisi päättää kiertueen heidän kanssaan.


title: Alexander Kuoppala

text: Vuonna 2006 Kuoppala palasi musiikin pariin, kun hänet kiinnitettiin Timo Rautiaisen soolokokoonpanoon. Hän soitti tämän ensimmäisellä soololevyllä "Sarvivuori" ja sitä seuranneella kiertueella. Sen lisäksi Kuoppala on tehnyt muutamia vierailuja muiden yhtyeiden levyillä, kuten ruotsalaisen Deals Death -yhtyeen debyyttilevyllä vuonna 2007 ja Conquest-yhtyeen levyllä kappaleessa ”Roof Off” vuonna 2011.


title: Alexander Kuoppala

text: Helmikuussa 2017 Valonkantajat - yhtye tiedotti Kuoppalan vastaavan uuden Vastavirtaan - albumin soolokitaroista. Yhteistyön ja henkilökemioiden osoittauduttua toimiviksi, Kuoppala liittyi pian Valonkantajien jäseneksi.


title: Where We Belong

text: Where We Belong on irlantilaisen poikabändi Boyzonen kolmas ja viimeinen studioalbumi. Se julkaistiin vuonna 1998.


title: Where We Belong

text: Ensimmäinen single, Mr. Bean -elokuvasta tuttu "Picture Of You" sijoittui toiseksi Ison-Britannian singlelistalla elokuussa 1997. Seuraava julkaisu oli myös kakkoseksi sijoittunut vanha Tracy Chapmanin hitti "Baby Can I Hold You", jonka levyttäminen oli Louis Walshin idea. Lähempänä itse albumin julkaisupäivää julkaistiin vielä "All That I Need", joka nousi listan kärkeen toukokuussa 1998. Myös itse albumi nousi ykköseksi Britanniassa ja korkeimmillaan sijalle 13 Suomessa.


title: Where We Belong

text: Marraskuussa Britanniassa julkaistiin uusi versio albumista, jolle tuli muiden kappaleiden lisäksi loppuvuodesta julkaistut "No Matter What" ja "I Love The Way You Love Me". Samoihin aikoihin Yhdysvalloissa julkaistiin erilainen, pelkästään USA:n markkinoita varten tehty versio.


title: Where We Belong

text: Albumi erosi bändin aiemmista siinä, että se oli teemaltaan tasaisempi, hyvin balladivoittoinen. Bändin jäsenet osallistuivat myös albumin tuottamiseen kirjoittamisen lisäksi. Ronan Keatingilla on ansioita seitsemällä laululla, Stephen Gatelylla kahdella ja Mikey Grahamilla yhdellä. Ronanin äidin kuolema nauhoitusten aikaan vaikutti albumin tunnelmaan ja siksi jotkin kappaleet ovat tavallisia Boyzone-biisejä synkempiä.


title: Tekken 2

text: Tekken 2 on Namcon kehittämä ja julkaisema "Tekken"-pelisarjaan kuuluva tappelupeli. Peli julkaistiin alun perin kolikkopelinä, mutta se käännettiin myös PlayStationille ja julkaistiin myöhemmin PlayStation Networkissa. Peli on "Tekken"-sarjan toinen osa ja yksi kaupallisesti menestyneimmistä "Tekken"-peleistä.


title: Tekken 2

text: Pelin pelattavuus ei eroa suuresti edeltäjästään, mutta muutamia muutoksia ja lisäyksiä siihen on kuitenkin tehty. Se käyttää "Tekkenin" lailla 2D-taustoja, rajatonta taistelualuetta ja taistelysysteemiä käyttäen hyväksi oikean ja vasemman käden lyöntejä, sekä oikean ja vasemman jalan potkuja. Pelin hahmoille on lisätty lukuisia uusia liikkeitä; sivuttais- ja takaheitot, uusia lyöntisarjoja sekä sivuttaisliikkeet uniikkina yhdelle hahmolle, Kazuya Mishimalle. Kun pelaaja ensimmäistä kertaa läpäisee Arcade-pelimodin jollakin standardihahmolla, avautuu uusi hahmo pelaajan käytettäväksi.


title: Tekken 2

text: "Tekken 2":n juoni käsittelee noin kaksi vuotta edeltäjäänsä myöhemmin, kun Mishima Zaibatsun omistaja Heihachi Mishima oli hävinnyt Kazuyalle taistelussa. Heihachi halusi saada Mishima Zaibatsun takaisin, mutta siitä hänen piti taistella The King Of Iron Fist 2:ssa. Heihachi voittaa Kazuyan ja heittää hänet tulivuoren syövereihin ja pakenee helikopterilla saatuaan kostonsa ja yhtiönsä takaisin.


title: Pinta (laiva)

text: Pinta oli nopein Kristoffer Kolumbuksen ensimmäisellä, vuonna 1492 Atlantin poikki länteen suuntautuneella matkalla käytetyistä purjelaivoista.


title: Pinta (laiva)

text: "Pinta" oli karaveli-tyyppinen purjealus ja pienempi kuin "Santa María". "Pintan" pituus 20 metriä ja leveys 7 metriä. Miehistönä siinä oli 26 miestä. "Pintan" kapteenina toimi Martín Alonso Pinzón. "Pintan" miehistöön kuulunut Rodrigo de Triana näki ensimmäisenä Uuden maailman 12. lokakuuta 1492.


title: Pinta (laiva)

text: Muut Kolumbuksen ensimmäisen tutkimusmatkan purjealukset olivat "Santa María" ja "Niña".


title: Białowiezan metsä

text: Białowieżan metsä (, , ) on Puolassa ja Valko-Venäjällä sijaitseva suurin vielä jäljellä oleva yhtenäinen alavan maan metsäalue Euroopan lehtimetsävyöhykkeellä. Se on suurin jäänne metsistä, jotka ammoisina aikoina peittivät laajaa osaa Euroopasta. Alueen on sanottu edustavan tyypillisiä eurooppalaisen kivikauden ja varhaisen pronssikauden aikaisia metsiä. Alue on maailmanperintökohde, ja se on kansallispuistoa molemmin puolin valtioiden rajaa. Kansallispuisto ja maailmanperintökohde ovat pinta-alaltaan . Rajalla on aita, joka estää ihmisten ja suurien eläinten liikkumisen sen yli. Valko-Venäjän puolella metsää reunustaa suojavyöhyke, mutta sitä kuitenkin hakataan melko laajamittaisesti.


title: Białowiezan metsä

text: Metsässä on kaksi kansallispuistoa. Niiden yhteispinta-ala on 164 000 hehtaaria, josta Puolassa ja Valko-Venäjällä. Valko-Venäjän puistossa on eläintarha, kirjasto ja museo, ja siellä edistetään perinteisiä puutöitä. Puolan puoleisessa puistossa on tsaarinaikainen palatsi ja sitä ympäröivä englantilainen maisemapuutarha.


title: Białowiezan metsä

text: Białowieża oli visentin viimeisiä esiintymisalueita maailmassa ensimmäiseen maailmansotaan saakka, jonka kuluessa sotilaat ja salametsästäjät tappoivat metsien viimeiset visentit. Sodan jälkeen vuonna 1929 neljä visenttiä hankittiin kasvatettavaksi eläintarhoista ja Länsi-Kaukasukselta, jossa visenttejä eli vielä vähän aikaa. Vuonna 1932 Białowieżan metsistä tehtiin kansallispuisto. Alue selvisi toisesta maailmansodasta vaikeakulkuisuutensa takia varsin vähin vaurioin, vaikka puolalaiset ja venäläiset partisaanit piiloutuivat metsiin Natsi-Saksan hyökätessä. Vuonna 1951 ensimmäiset visentit palautettiin metsiin, ja näistä yksilöistä alkunsa saanut populaatio on pikkuhiljaa kasvanut ja levittäytynyt muualle Valko-Venäjälle. Nykyisin puistossa elää noin .


title: Białowiezan metsä

text: Valko-Venäjän puolella puistoa sijaitsee hallituksen residenssi Viskuli, jossa neuvostotasavaltojen johtajat allekirjoittivat vuonna 1991 sopimuksen Itsenäisten valtioiden yhteisön muodostamiseksi, mikä johti myöhemmin samana vuonna Neuvostoliiton lakkauttamiseen.


title: Białowiezan metsä

text: Euroopan unionin tuomioistuin on määrännyt, että Puolan on lopetettava laajamittaiset hakkuut Białowiezassa. Marraskuussa 2017 tuomioistuin määräsi 100 000 euron päivittäisen uhkasakon, mikäli hakkuut eivät lopu. Puola on perustellut hakkuita kirjanpainajan leviämisen estämisellä ja sienestäjien turvallisuudella.


title: Sayyid Hasan al-Rida al-Mahdi al-Sanusi

text: Sayyid Hasan ar-Rida al-Mahdi as-Sanusi (1928–1992) oli Libyan kruununprinssi vuosina 1956–1969 ja epävirallinen kuningas vuonna 1969. Hänen setänsä Idris I julisti hänet vuonna 1956 kruununperilliseksi.


title: Sayyid Hasan al-Rida al-Mahdi al-Sanusi

text: Elokuussa 1969 Idris I allekirjoitti Libyan senaatin puhemiehen painostuksesta sopimuksen, että luopuisi kruunusta Hasan al-Ridan hyväksi 2. syyskuuta. Hasan al-Rida oli jo itse asiassa valtionhoitaja mutta hän johti maata setänsä Idrisin nimissä. 1. syyskuuta Idris oli Turkissa saamassa hoitoa kun ryhmä libyalaisia upseereita eversti Muammar Gaddafin johdolla aloitti kapinan ja kaappasi vallan ja ilmoittivat että monarkia oli lakkautettu.


title: Sayyid Hasan al-Rida al-Mahdi al-Sanusi

text: Sayyid Hasan al-Rida eli vuodesta 1969 kotiarestissa. Hänen palatsinsa poltettiin 1984 ja perhe joutui muuttamaan. Vuonna 1988 Gaddafi antoi hänelle luvan matkustaa Lontooseen, jossa hän kuoli vuonna 1992.


title: Sayyid Hasan al-Rida al-Mahdi al-Sanusi

text: Sayyid Hasan al-Rida on haudattu Medinaan Saudi-Arabiaan. Samalla paikalla lepää myös kuningas Idris I (kuoli 1983). Sayyid Hasan al-Ridan nimitti seuraajakseen poikansa Sayyid Muhammad ibn Sayyid Hasan al-Rida al-Mahdi al-Sanusin (syntynyt 1962).


Sayyid Muhammad ibn Sayyid Hasan al-Rida al-Mahdi al-Sanusi (s. 20. lokakuuta 1962, Tripoli) on Libyan syrjäytetyn kuninkaan Sayyid Hasan al-Rida al-Mahdi al-Sanusin ja hänen vaimonsa prinsessa Fauziyya bint Tahirin poika.


title: Sayyid Muhammad ibn Sayyid Hasan al-Rida al-Mahdi al-Sanusi

text: Kun Muammar Gaddafi syrjäytti vallankumouksessa hänen isänsä, kuninkaallinen perhe joutui kotiarestiin. Vuonna 1988 perhe sai lähteä maasta ja muutti Britanniaan, missä Sayyid sai koulutuksensa. Hänen isänsä nimitti hänet 18. kesäkuuta 1992 Libyan kuningassuvun päämieheksi ja kruununprinssiksi, josta tulisi isän seuraaja tämän kuoltua.


title: Kameraseura

text: Kameraseura on yleistermi valokuvauksen harrastajien yhdistyksille. Nimi juontaa juurensa 1900-luvun alkupuolelle, jolloin sillä haluttiin korostaa sitä, että valokuvaajat ja kaitafilmikuvaajat voivat kuulua samaan yhdistykseen. Myöhemmin on kameraseuran käsitettä tulkittu - hieman ilkeästi - myös niin, että ne keskittyvät välineisiin, kuten kameroihin ja objektiiveihin kuvien sijaan. Tämän vuoksi myöhemmin perustettuja seuroja on nimetty "kameraseuran" sijaan esimerkiksi valokuvausseuroiksi, valokuvayhdistyksiksi jne.


title: Kameraseura

text: Kameraseurojen toiminta keskittyy yleensä oman jäsenistönsä taitojen kehittämiseen ja samasta asiasta kiinnostuneiden henkilöiden yhteisiin tapaamisiin. Tyypillinen kameraseura kokoontuu noin kerran kuukaudessa katselemaan jäsentensä ottamia valokuvia ja keskustelemaan niistä, järjestää kilpailuita ja näyttelyitä sekä pyrkii myös kouluttamaan jäsenistöään. Yllättävän moni seura julkaisee pientä jäsenlehteä, jossa seuran toimintaa ja sen jäsenten valokuvia esitellään kotikaupungin/-kunnan muille asukkaille. Yhä edelleenkin monen kameraseuran palveluihin kuuluu myös jäsenistölle ilmainen pimiö tai kuvankäsittelytyöasema, jonka käyttöön seura kouluttaa.


title: Kameraseura

text: Helposti kuljetettavien käsikameroiden sekä valmiina ostettavien valokuvamateriaalien tulo markkinoille sekä yleinen matkailuinnostus vaikuttivat valokuvauksen suosion nousuun 1800-luvun lopulla. Suomen vanhin kameraseura Amatörfotografklubben i Helsingfors rf eli AFK perustettiin vuonna 1889 Fotografiamatörklubben i Helsingfors -nimisenä. 1800-1900-lukujen vaihteessa Suomessa toimi useampiakin ruotsinkielisiä seuroja ainakin Turussa, Tampereella ja Kotkassa, ja suomenkielisiäkin ainakin Viipurissa vuodesta 1894 lähtien.


title: Kameraseura

text: Vuonna 1932 kameraseurat järjestäytyivät, ja perustettiin Suomen Kameraseurojen Liitto eli SKsL. Perustajajäseniä oli viisi: koollekutsuja Karjalan Kameraseura (Viipuri), sekä Kameraseura (Helsinki), Turun Kamerat, Kuopion Museoseurojen Valokuvauskerho ja Lahden Kamerakerho.


title: Kameraseura

text: Digitaalisen valokuvauksen vallankumous on viime vuosina tehnyt valokuvauksesta erittäin suositun harrastuksen. Nykyisin Suomessa toimii noin 100 liittoon kuuluvaa kameraseuraa, sekä lisäksi järjestäytyneen yhteistyön ulkopuolella lukuisia enemmän tai vähemmän epävirallisia yhdistyksiä, kuten työpaikkojen kameraseuroja, ylioppilaskuntien kerhoja jne.


title: Kameraseura

text: Kameraseurojen merkitys suomalaiselle valokuvaukselle on suuri ja kiistaton. Suomalaista valokuvataidetta on pidetty nurkkakuntaisena, mutta kameraseurojen ansioksi on luettava, että ne kanavoivat kansainvälisiä vaikutteita Suomeen. Esimerkiksi 1930-luvulla pohjoismainen kanssakäyminen oli vilkasta. Sen sijaan valokuvataiteellisen keskustelukulttuurin avartamiseen Suomessa seurojen vaikutus ei aina ole ollut kiistattoman positiivinen. Kilpailuissa voittaneet kuvat toimivat vaikutusvaltaisina tekemisen malleina ja "tekijämiehet" auktoriteetteina. Vielä sotien jälkeenkin kameraseurat vastasivat lähes yksinomaan myös ammattilaisten kouluttamisesta, ennen kuin Lahden muotoiluinstituutti ja Taideteollinen korkeakoulu aloittivat valokuvauksen (kamerataiteen) opetuksen, ja muita vastaavia oppilaitoksia alkoi syntyä 1960-1970-luvuilla.


title: Kameraseura

text: Kameraseurat julkaisivat hienoja valokuvataidekirjoja aikana, jolloin stereotyyppiset kotimaan matkailukuvat ja maisemat hallitsivat kuvateosmarkkinoita. Tällaisia kauniisti toimitettuja taidekirjoja ovat esimerkiksi helsinkiläisen Kameraseura ry:n vuonna 1929 ilmestynyt Valoa ja varjoa: suomalaisia valokuvia, sekä Helsinki. Valoa ja varjoa, vuodelta 1950. Kirjojen, lehtien ja kuukausikokousten merkitys oli suuri, koska näyttelyitä järjestettiin vain vähän. Yksityishenkilöiden pitämät valokuvanäyttelyt olivat vielä 1970-luvullakin hyvin harvinaisia, joten kameraseurojen yhteisnäyttelyt ja erityisesti Suomen kameraseurojen liiton näyttelyt olivat myös ammattikuvaajille tärkeä kanava tuoda omaa osaamistaan esille.


title: Kameraseura

text: Nykyisin kameraseurojen merkitys ammattipuolella on vähentynyt, mutta edelleenkin niihin kuuluu myös sellaisia ammattilaisia, jotka ovat erityisen kiinnostuneita valokuvista tai jakavat tietojaan ja taitojaan toimimalla seurojen muun jäsenistön kouluttajina tai kilpailuiden kuva-arvostelijoina.


title: Tingle

text: Tingle on The Legend of Zelda -pelisarjassa esiintyvä, kuvitteellinen videopelihahmo. Tingle esiintyi ensimmäisen kerran pelissä "" ja on sen jälkeen näyttäytynyt useassa Zelda-pelissä. Freshly-Picked Tingle's Rosy Rupeeland, ensimmäinen peli, jossa Tingle on pääosassa, julkaistiin Nintendo DS:lle vuonna 2007. Tinglellä on tämän lisäksi 2 veljeä.


title: Tingle

text: Tinglellä on piirteitä, jotka muistuttavat Nintendon säveltäjää Koji Kondoa.


title: Tingle

text: Tingle on 35-vuotias, lyhyt mies, joka kuvittelee olevansa keiju. Ulkomuodoltaan Tingle on ihminen, joka pukeutuu vihreään, Linkin asua muistuttavaan pukuun. "Majora's Mask"issa Tinglellä on punaiset pöksyt ja iso kello, jonka viisarit ovat juuttuneet asentoon 16:00. Hahmo näyttäytyy peleissä tavallisesti lentelemällä ympäriinsä punaisella ilmapallolla ja huutelemalla "Tingle-Tingle, Kooloo-LIMPAH". Tingle piirtää ja myy karttoja isänsä hyväksi, joka tosin pitää poikaansa tyhmyrinä.


title: Tingle

text: Tinglellä on vahva yhteys rupioihin, joita hän "Freshly-Picked Tingle's Rosy Rupeelandin" mukaan tarvitsee elääkseen. ""in voimakivet ja ""in kinstonet kiinnostavat Tingleä.


title: Tingle

text: Zelda-pelien sijoittuminen eri aikakausille viittaa siihen, että kuten Linkejä ja Zeldoja, myös Tinglejä on useita.


title: Tingle

text: Majora's Mask


title: Tingle

text: Tingle on tavattavissa monilla alueilla ja myy Linkille Terminan karttoja. Päästäkseen puheille Tinglen kanssa Linkin on ammuttava tämän ilmapallo rikki, jolloin Tingle putoaa maahan. Tinglen isä asuu Woodfall-suolla ja on häpeissään poikansa toilailuista ja epäilee hemmotelleensa tätä liikaa.


title: Tingle

text: Oracle of Ages


title: Tingle

text: Tingle antaa Linkille kartan, jonka avulla meren ylittäminen onnistuu. Link voi myöhemmin palata Tinglen luokse ja saa tältä parannellun siemenrasian, johon mahtuu 50 kappaletta jokaista siemenlajia. Pelattuna ""in kanssa Tingle antaa myös paremman siemenrasian, johon mahtuu 99 jokaisen lajin siementä.


title: Tingle

text: Tingle esiintyy myös peleissä "", "", "", "Tingle RPG" ja "Super Smash Bros. Melee".


title: Tingle

text: Tinglellä on 2 veljeä, jotka kaikki esiintyvät "" ja "" peleissä. Heidän nimensä ovat "Ankle", "David Jr." ja "Knuckle". David Jr. tosin ei ole Tinglen oikea veli. Hän vain pukeutuu samanlaisesti.


title: Tingle

text: Ankle


title: Tingle

text: Ankle pukeutuu täysin samalla tavalla kuin Tingle, mutta Anklen puvun väri on vaalean punainen, pöksyt ovat violetin väriset. The Legend of Zelda: The Wind Wakerissa hänet voi löytää Tingle Towerilta pyörittämässä toteemipaalun päätä, ja Minish Capissa hänet löytää "Lon Lon Ranchilta, jossa hän voi yhdistää Linkin kanssa kinstonen palasen.


title: Tingle

text: Knuckle


title: Tingle

text: Knuckle pukeutuu täysin samalla tavalla kuin Tingle, mutta hänen pukunsa väri on vaalean sininen ja pöksyt ovat tumman siniset. The Legend of Zelda: The Wind Wakerissa hänet voi löytää Tingle Towerilta pyörittämässä toteemipaalun päätä. Hänen kellonsa viisarit ovat juuttuneet aikaan 03:00/15:00.


title: Tingle

text: David Jr.


title: Tingle

text: David Jr. pukeutuu täysin samalla tavalla kuin Tingle, mutta David Juniorin puvun väri on valkoinen, pöksyt ovat vihreät. Hän ei ole tavallinen Hylialainen, niin kuin Tingle ja muut veljet, vaan tavallinen ihminen. Hän ei ole Tinglen oikea veli, sillä hänen tarinansa tapahtuu niin, että hän eräänä päivänä huuhtoutuu Tingle tornin rantaan, ja Tingle pakottaa hänet työhön. The Legend of Zelda: The Wind Wakerissa hänet voi löytää Tingle Towerilta pyörittämässä toteemipaalun päätä.


title: Suomen Kameraseurojen Liitto

text: Suomen Kameraseurojen Liitto ry (SKsL) on vuonna 1932 perustettu valokuvauksen harrastajien valtakunnallinen keskusliitto, jonka jäseneksi voidaan hyväksyä Suomessa toimiva valokuvausyhdistys. Liiton tarkoituksena on toimia valokuvauksen edistämiseksi kansallisella ja kansainvälisellä tasolla, sekä toimia edunvalvojana ja edustaa jäsenjärjestöjä näitä yhteisesti koskevissa asioissa.


title: Suomen Kameraseurojen Liitto

text: Kotimaan toimintaansa liitto toteuttaa myös edustajiensa välityksellä Suomen valokuvajärjestöjen keskusliitossa Finnfotossa, Suomen valokuvataiteen museossa ja valtion valokuvataidetoimikunnassa. Liitto oli perustamassa valokuvataidemuseota ja Finnfotoa. Liitto järjestää koulutustilaisuuksia, seminaareja ja näyttelyitä eri puolilla Suomea.


title: Suomen Kameraseurojen Liitto

text: Kansainvälinen toiminta tapahtuu pääasiassa kansainvälisen kattojärjestön FIAP:n (Fédération internationale de l'art photographique) kautta. SKsL on ollut jäsen sen perustamisesta, eli vuodesta 1950 lähtien, ja kaikki sen jäsenet ovat myös FIAP:n jäseniä. He voivat seuransa ja liiton kautta osallistua sen toimintaan ympäri maailman.


title: Suomen Kameraseurojen Liitto

text: Tällä hetkellä (2018) liittoon kuuluu noin 100 seuraa, joissa on yhteensä noin 5000 jäsentä.


title: Suomen Kameraseurojen Liitto

text: Suomessa toimi jo ennen ensimmäistä maailmansotaa useita kameraseuroja, ainakin Turussa, Tampereella, Vaasassa, Porvoossa, Kotkassa ja Helsingissä. Ne olivat pääasiassa ruotsinkielisiä, mutta vähitellen myös suomenkielisiä seuroja syntyi eri puolille Suomea.


title: Suomen Kameraseurojen Liitto

text: Viipurissa toiminut Karjalan kameraseura lähetti 11 kameraseuralle kutsun saapua 12.11.1932 Lahden seurahuoneelle perustamaan valtakunnallista keskusliittoa. Kutsua noudatti viisi seuraa, kutsujan lisäksi helsinkiläinen Kameraseura, Turun kamerat, Kuopion museoseurojen valokuvauskerho ja Lahden kamerakerho. Muutkin kutsutut seurat ilmoittivat kannattavansa liiton perustamista, joten kokous päätti perustamisesta ja hyväksyi liitolla Karjalan kameraseuran valmistelemat säännöt.


title: Suomen Kameraseurojen Liitto

text: Liiton toimintakeskus toimi aluksi Viipurissa, mutta siirtyi sitten Turun kautta Helsinkiin, jossa se pysyikin käytännössä 1970-luvulle saakka. Sotavuosina 1940-1942 liiton toiminta oli käytännössä katsoen pysähtynyt, mutta muita häiriöitä sen toiminnassa ei ole ilmennyt.


title: Suomen Kameraseurojen Liitto

text: Suomen kameraseurojen liiton näkyvintä toimintaa kotimaassa ovat erilaiset koulutustilaisuudet ja näyttelyt. Liiton omia näyttelyitä järjestetään kahdesti vuodessa eri jäsenseurojen toimiessa vastuullisina järjestäjinä. Keväisin järjestettävä vuosinäyttely (entinen vuosikilpailu) on aiheeltaan vapaa, ja syksyiselle teemanäyttelylle (vuodesta 1974 lähtien) valitaan aihe järjestävän seuran aloitteesta. Näiden näyttelyiden yhteydessä pidetään myös liiton omat sääntömääräiset kevät- ja syyskokoukset.


title: Suomen Kameraseurojen Liitto

text: Jo 1970-luvulta lähtien järjestettyä jokavuotista kesäkurssia voidaan pitää SKsL:n tärkeimpänä koulutustapahtumana. Sen lisäksi liitto kouluttaa itse, ja myöntää koulutustukea ns. aluekursseille.


title: Lobbaus

text: Lobbaus (engl. sanasta "lobby" ’eteisaula’) eli käytäväpolitiikka tai vaikuttajaviestintä tarkoittaa erilaisten eturyhmien pyrkimyksiä vaikuttaa epävirallisesti päättäjiin ja poliitikkoihin. Lobbaaja kommunikoi asian kannalta olennaisten ryhmien, kuten poliittisten päättäjien, virkamiesten, median tai kilpailevien näkemysten edustajien kanssa ja pyrkii vakuuttamaan nämä asian tärkeydestä. Lobbarit voivat edustaa esimerkiksi yrityksiä, konsulttifirmoja, etujärjestöjä tai kansalaisryhmiä.


title: Lobbaus

text: Myönteisesti käsitettynä lobbaus on keskusteluun, asiantuntemukseen ja argumentteihin perustuvaa tiedonvaihtoa ja verkostoitumista, siltojen rakentamista ja yhteyksien luomista. Lobbareiden mukaan lobbauksella ei ole mitään tekemistä korruption tai lahjonnan kanssa. Toisaalta lobbaus nähdään joskus myös haitallisena ja salattuna vaikuttamisena, jonka seurauksena esimerkiksi tietosuoja, pankkisääntely ja ympäristönsuojelu kärsivät. Avoimuutta perääviä järjestöjä huolestuttaa myös niin sanottu pyöröovi-ilmiö, jossa päättäjiä siirtyy politiikasta suoraan liike-elämän lobbareiksi.


title: Lobbaus

text: Hyvän lobbaajan on oltava sekä uskottava että vakuuttava. Hänen on oltava ajamansa asian asiantuntija, joka tietää siihen liittyvät faktat ja taustat. Hänen tulee osata valottaa niitä ymmärrettävällä tavalla ja esittää laadukasta lisäinformaatiota. Lobbaajalta vaaditaan myös erilaisia ihmissuhdetaitoja ja vastapuolen tuntemusta. Lobbaajalla tulee olla hyvät suhdeverkostot, joita hän pitää yllä henkilökohtaisilla tapaamisilla.


title: Lobbaus

text: Euroopan komission mukaan "lobbaaminen on toimivan demokratian olennainen piirre". Euroopan unionin politiikkaan vaikuttamaan pyrkivien intressiryhmien tulisi komission mukaan kuitenkin noudattaa tiettyjä sääntöjä ja kertoa kansalaisille, millä tavoin lobbaajat pyrkivät vaikuttamaan toimielinten työhön, keitä he edustavat, millaiset tavoitteet heillä on ja kuinka heidän toimintaansa rahoitetaan.


title: Lobbaus

text: Vuonna 2008 EU:n toimielimillä oli noin 15 000–20 000 ammattimaista lobbaria ja Washingtonissa 35 000. EU:ssa yrityselämän, alueiden, ammattiyhdistysten ja kansalaisjärjestöjen lisäksi myös jäsenmaat ja EU-toimielimet pyrkivät vaikuttamaan lobbaamalla toistensa kantoihin.


title: Lobbaus

text: Yhdysvalloissa lobbausta säännellään tiukasti: vuodesta 1995 lähtien jokaisen ulkopuolista rahoitusta saavan lobbarin on täytynyt rekisteröityä ja antaa toiminnastaan raportti kahdesti vuodessa. Kansalaisjärjestöt ovat vaatineet myös EU:ta tekemään lobbaustoimintaa läpinäkyväksi, Euroopan parlamentin ja Euroopan komission avoimuusrekisteriin liittymistä pakolliseksi ja lobbareilta sitoutumista alan eettisiin sääntöihin. Suomessa Markkinointiviestinnän Toimistojen Liitto julkaisi toukokuussa 2014 vaikuttajaviestinnän uudet eettiset ohjeet.


title: Lobbaus

text: "The Economist" -lehden tutkimuksen (2011) mukaan lobbaus on hyvin kannattavaa. Suhteellisesti voimakkaimmin lobbaukseen panostavien yhdysvaltalaisyhtiöiden osakkeiden arvo nousi tutkimuksessa kymmenen vuoden aikana vuodessa 11 prosenttia enemmän kuin vertailuryhmän.


title: Kigeli V Ndahindurwa

text: Kigeli V Ndahindurwa (1935 Kamembe, Ruanda-Urundi – 16. lokakuuta 2016 Washington D.C., Yhdysvallat) oli Ruandan viimeinen kuningas vuosina 1959–1961. Alkuperäiseltä nimeltään kuningas oli Jean-Baptiste. Hän kävi koulunsa Ruandassa ja Kongon demokraattisessa tasavallassa.


title: Kigeli V Ndahindurwa

text: Kun kuningas Mutara Rudahigwasta tuli Ruandan kuningas vuonna 1931, hän aloitti maareformin tutsien ja hutujen välillä. Kuningas kuoli salaperäisesti Bujumburassa Burundissa vuonna 1959. Hänen veljestään Jean-Baptiste Ndahindurwasta tuli uusi kuningas. Hutut aloittivat helmikuussa 1959 kapinan, jota todellisuudessa rahoitti ja tuki Belgian armeija. Vuonna 1961 Kigeli V oli Kinshasassa, missä hän tapasi YK:n pääsihteerin Dag Hammarskjöldin. Samaan aikaan Belgian hallitus pakotti Kigelin maanpakoon. Kigeli asui maanpaossa Dar-es-Salaamissa Tansaniassa 1961–1962, mutta muutti Nairobiin Keniaan, missä hän asui 1963–1971. Vuonna 1972 hän muutti Kampalaan Ugandaan ja asui siellä vuoteen 1978. Hän muutti takaisin Nairobiin, missä hän asui 1979–1992. Washingtoniin Yhdysvaltoihin hän muutti 1992.Kigeli asui Oaktonissa, Virginiassa.


title: Kigeli V Ndahindurwa

text: Maanpaossa Kigeli puhui ja kirjoitti aktiivisesti Ruandan demokraattisesta tilanteesta. Ruandan kansanmurhan uhreja hän muisti pystyttämällä muistomerkkejä. Hän luennoi Ruandan kulttuurista ja poliittisesta tilanteesta yliopistoissa ympäri maailmaa. Etelä-Afrikan entinen presidentti Nelson Mandela kuului kuninkaan ystäviin.


title: Kigeli V Ndahindurwa

text: Vuonna 2007 kuningas ilmoitti, että hän voisi palata Ruandaan, mutta vain jos saa asemansa takaisin.


title: Kigeli V Ndahindurwa

text: Kigeli kuoli sydän- ja verisuonitautiin aamulla sairaalassa Washington, D.C.:ssä 16.10.2016 .Kigeli ei koskaan avioitunut joka kuuluu ehtona siihen että hän ei saisi oikeutta hallita kuninkaana silloin kun on ollut avioliitossa ulkomailla.


title: Kigeli V Ndahindurwa

text: Vaikka Kigeli ei koskaan avioitunut niin 9. tammikuuta 2017 kuninkaallinen hovi kuitenkin ilmoitti, että hänen veljenpoikansa, prinssi Emmanuel Bushayija (hallitsija nimellä Juhi VI) seuraa häntä kuninkaana Ruandan valtaistuimelle . Emmanuel Bushayija on Kigelin velipuolen prinssi William Bushayijan poika. Emmanuel on Britannian kansalainen ja asuu nykyään Suur-Manchesterin alueella, Britanniassa ja on aiemmin työskennellyt PepsiColle Ugandassa.


title: Kigeli V Ndahindurwa

text: Kigelin kuoleman jälkeen paljastui, että hänellä oli ainakin yksi tytär, Jacqueline Rwivanga joka oli avioliitossa Andrew Rugasin kanssa vuosina 1998-2015 ja on viiden lapsen äiti.


title: Vihurirokko

text: Vihurirokko (tunnettu ennen myös nimellä punainen koira) on tartuntatauti, jonka aiheuttaa rubella-virus. Se on yleensä taudinkuvaltaan lievä, ja joskus sen sairastaminen saattaa jopa jäädä huomaamatta. Tämän takia viruksen tunnistaminen on joskus vaikeaa. Yleensä virus tunkeutuu elimistöön nenän tai nielun kautta. Sairaus kestää 1–5 päivää. Aikuisilla se yleensä kestää pidempään kuin lapsilla. Useimpien hengitystiehyissä elävien virusten tavoin se siirtyy ihmisestä toiseen uloshengitysilman mukana pisaratartuntana. Vihurirokko voi tarttua myös äidistä istukan kautta sikiöön. Viruksen itämisaika on 2–3 viikkoa. Suomesta vihurirokko on rokotusten vuoksi käytännössä hävinnyt, mutta sitä esiintyy Suomeen tulevilla rokottamattomilla ihmisillä.Vihurirokkoon on mahdollista sairastua missä iässä tahansa. Sen taudinkuva on yleensä lievä. Raskaana olevan naisen sikiölle se kuitenkin helposti aiheuttaa vakavan synnynnäisen vihurirokko-oireyhtymän.


title: Vihurirokko

text: Yleensä oireita hoidetaan parasetamolilla, kunnes tauti paranee itsestään. Vihurirokko-oireyhtymään ei kuitenkaan tunneta hoitoa.


title: Vihurirokko

text: Vihurirokko on käynyt harvinaisemmaksi sen jälkeen, kun sitä vastaan annettava rokote tuli markkinoille vuonna 1969. Suomessa rokotukset aloitettiin osalle naisista vuonna 1975 ja koko väestölle 1982 osana MPR-rokotetta . Useimmissa länsimaissa valtaosa väestöstä on saanut rokotuksen 12–15 kuukauden ikäisenä ja tämän jälkeen tehosteannoksen ennen 12. ikävuottaan. Rokote antaa elinikäisen suojan, mutta saattaa aiheuttaa sivuvaikutuksenaan ohimenevän niveltulehduksen.


title: Vihurirokko

text: Vihurirokon vastainen rokotusohjelma on osoittautunut menestyksekkääksi Kuubassa, joka ilmoitti 1990-luvulla saaneensa taudin hävitetyksi alueeltaan, ja Yhdysvalloissa, joka antoi vastaavan ilmoituksen vuonna 2004. Tauti pyrittiin saamaan hävitetyksi kaikista Amerikan maista vuoteen 2010 mennessä, missä onnistuttiin; WHO:n mukaan luonnollisesti levinnyttä vihurirokkoa ei ole havaittu mantereella vuoden 2009 jälkeen.


title: Seepia

text: Seepia ("Sepia officinalis") on seepioiden lahkoon kuuluva mustekalalaji, joka elää Koillis-Atlantin alueella. Sitä esiintyy Atlantissa Länsi-Euroopan ja Pohjois-Afrikan rannikoilla sekä Pohjanmeressä ja Välimeressä.


title: Seepia

text: Täysikasvuinen seepia on noin 49 senttiä pitkä ja noin neljäkiloinen. Subtrooppisten merten yksilöt ovat pienempiä ja harvoin kasvavat yli 30 senttimetrin pituisiksi. Seepiat syövät nilviäisiä, äyriäisiä ja pikkukaloja.


title: Seepia

text: Seepialla on kahdeksan tavallisen lonkeron lisäksi kaksi pitkää pyyntilonkeroa. Suu sijaitsee lonkeroiden keskellä. Lisäksi seepialla on lihaksikas kieli, jonka se voi joidenkin sammakoiden tavoin syöstä saaliin kimppuun pidemmän matkan päästä. Kielessä on pieniä ”kynsiä”, joilla seepia saa otteen saaliistaan. Seepian muita, pääjalkaisille tyypillisiä piirteitä ovat sininen veri, kolme sydäntä, rengasmaiset aivot joiden läpi kulkee vatsa, ja musteen erittäminen. Seepialla on kameleonttimainen iho. Se pystyy muuntautumaan ympäristöönsä sopivaksi ja näin hämmentämään saalistaan tai vihollistaan.


title: Seepia

text: Seepia tavataan yleensä noin 200 metrin syvyydessä. Nuori yksilö elää noin 50–80 metrin syvyydessä, kunnes sen iho kehittyy kestämään korkeampaa vedenpainetta.


title: Seepia

text: Seepia on yöeläin. Se elää riutta-alueilla, ja sitä on myös onnistuneesti kasvatettu ja saatu lisääntymään akvaario-oloissa.


title: Seepia

text:
Seepia elää noin vuodesta puolentoista vuoden ikäiseksi. Vanhemmalla iällä sen saalistustaidot heikkenevät ja se voi kuolla ruoan puutteeseen.
Seepia-nimike tulee musteesta. Ennen seepioista tehtiin tummanruskeaa mustetta, kunnes muut keinot yleistyivät. Seepiat ovat suurta herkkua Välimeren maissa.


title: Asuste

text:
Asusteet ovat vaatetukseen kuuluvia, varsinaisesta puvusta erillisiä pieniä vaatekappaleita tai koristeita. Ne voidaan jakaa kahteen ryhmään: niihin, jotka puetaan päälle ja niihin, joita kannetaan.
Osa asusteista on välttämättömiä tai niillä on tärkeä funktio. Osaa käytetään pelkästään esteettisistä tai kulttuurisista syistä.


title: Pappilanmäki

text: Pappilanmäki on seuraavien paikkojen nimi:


title: Getafe CF

text: Getafe Club de Fútbol on Getafesta Madridin alueelta kotoisin oleva espanjalainen jalkapalloseura. Se perustettiin vuonna 1983, ja sen edustusjoukkue on pelannut Espanjan korkeimmalla sarjatasolla Primera Divisiónissa kaudesta 2017–2018 lähtien. Joukkueen paras saavutus on toinen sija kausien 2006–2007 ja 2007–2008 Espanjan cupissa Copa del Reyssä.


title: Getafe CF

text: Getafe pelaa kotiottelunsa jalkapalloilija Alfonso Pérezin mukaan nimetyllä Coliseum Alfonso Pérezillä. Seuran lempinimi on "Azulones" () sen sinisen kotipeliasun mukaan.


title: Getafe CF

text: Nykyisen Getafe Club de Fútbolin varhaisin edeltäjä on 1940-luvun puolivälistä. Joulukuussa 1945 viisi getafelaista jalkapallon ystävää tapasivat paikallisessa La Marquesina -baarissa ja päättivät, että paikkakunnalle pitäisi saada oma jalkapalloseura. Club Getafe Deportivo perustettiin virallisesti 24. helmikuuta 1946.


title: Getafe CF

text: Aluksi seuran joukkue pelasi tykistörykmentin kentällä, jossa ei ollut pysyviä maaleja, vaan ne piti tuoda muualta ottelupäivänä. Pian seura muutti San Isidron kaupunginosaan paikalle, jossa nykyään sijaitsee kaupungin urheilukeskus. Kaudella 1956–1957 joukkue voitti nousukarsinnassa Villarrobledon ja nousi aluesarjasta Tercera Divisióniin. Jo seuraavalla kaudella joukkue karsi noususta Segunda Divisióniin, mutta CD Almería oli vahvempi. Tuolla kaudella joukkueessa pelasi sittemmin pitkän peli- ja valmennusuran luonut Luis Aragonés.


title: Getafe CF

text: Menestystä seurasi joukko heikompia kausia joiden aikana joukkue putosi takaisin aluesarjoihin. Vuonna 1970 joukkue palasi Terceraan ja 2. syyskuuta seura vietti Las Margaritasin kaupunginosaan rakennetun uuden stadioninsa avajaisia. Joukkue onnistui vakiinnuttamaan paikkansa Tercerassa ja vuonna 1976 se juhli Recreativon kustannuksella historiallista nousua Segunda Divisióniin. Maan toiseksi korkeimmalla tasolla joukkue pelasi kuusi kautta, ja sijoittui 20 joukkueen sarjassa parhaimmillaan kymmenenneksi kaudella 1978–1979. Tämän jälkeen joukkue taisteli vielä kaksi kautta sarjan alemmassa keskikastissa kunnes se romahti sarjan viimeiseksi kaudella 1981–1982. Samalla seura oli velkaantunut pahasti ja jalkapalloliitto ei katsonut sillä olevan edellytyksiä pelata edes kolmannella sarjatasolla, joten joukkue pudotettiin suoraan uuden Segunda División B:n ohi Tercera Divisióniin. Siellä se pelasi yhden kauden ajan ennen seuran lopullista hajoamista vuonna 1983.


title: Getafe CF

text: Nykyisen seuran historia alkoi 1. syyskuuta 1976, jolloin perustettiin seura nimeltä Peña Madridista Getafe. Kuten nimestä voi päätellä, oli se itse asiassa Real Madridin kannattajayhdistys. Seuraavat neljä kautta seura pelasi eri alasarjoissa. Kaudeksi 1980–1981 nimi muutettiin muotoon Club Deportivo Peña Getafe ja 10. heinäkuuta 1982 seura yhdistyi toisen paikallisseuran Club Getafe Promesasin kanssa ottaen käyttöön jälkimmäisen nimen. Kun alkuperäinen Club Getafe Deportivo hajosi vuonna 1983, perustettiin tämän fuusion pohjalta kaupungin jalkapalloilun lippulaivaksi nykyinen Getafe Club de Fútbol 8. heinäkuuta samana vuonna.


title: Getafe CF

text: Uusi seura aloitti pelaamisen aluesarjoista, josta se nousi kaudeksi 1986–1987 Tercera Divisióniin ja sieltä jo yhden kauden jälkeen joukkuemääräänsä kasvattaneeseen Segunda División B:hen. Segunda Divisióniin Getafe nousi ensimmäistä kertaa kaudeksi 1994–1995, mitä seurasi lähes vuosikymmenen kestänyt ”hissiliike” Segundan ja Segunda B:n välillä. Tällä välin, syyskuussa 1998, avattiin seuran nykyinen stadion Coliseum Alfonso Pérez. Seuran reservijoukkue pelasi Tercera Divisiónissa ensimmäistä kertaa kaudella 1994–1995.


title: Getafe CF

text: Viimeisimmän nousunsa Segunda Divisióniin Getafe varmisti kauden 2001–2002 päätteeksi huolimatta seuraa vaivanneista pelikentän ulkopuolisista ongelmista. Kautta varjosti erityisesti keskuspuolustajan Sebastián ”Sebas” Gómezin kuolema virantoimituksesta vapaalla olleen poliisin ampumiin luoteihin elokuussa 2001. Seura kärsi myös palkanmaksuvaikeuksista ja suurista veloista, jotka helpottivat lopulta paikallisten yritysten muodostaman Getafe Sport -yhtiön ostettua valtaosan seuran osakkeista. Samassa yhteydessä seuran puheenjohtajaksi nousi Ángel Torres, joka toimii tehtävässä edelleen.


title: Getafe CF

text: Getafe sijoittui kaudella 2002–2003 Segunda Divisiónin 11:ksi ja jo kauden 2003–2004 päätteeksi se nousi Josu Uriben valmentamana ensimmäistä kertaa historiassaan Espanjan korkeimmalle sarjatasolle Primera Divisióniin. Se on Real Madridin, Atlético de Madridin ja Rayo Vallecanon jälkeen neljäs korkeimmalla sarjatasolla pelannut Madridin alueen seura ja nelikosta ainoa, joka tulee pääkaupungin ulkopuolelta. Nousu varmistui kauden viimeisessä, Kanariansaarilla Tenerifeä vastaan pelatussa ottelussa, jonka Getafe voitti 5–3. Päivän suurin sankari oli hyökkääjä Sergio Pachón, joka teki Getafen kaikki maalit. Getafe sijoittui lopulta 76 pisteellään Segundan toiseksi. Muut nousijat olivat ensimmäiseksi sijoittunut Levante ja kolmanneksi sijoittunut Numancia, jotka molemmat putosivat jo yhden kauden jälkeen takaisin Segundaan. Getafe sen sijaan on vakiinnuttanut nopeasti asemansa Primera Divisiónin keskikastissa ja toiminut samalla myös valmentajille ponnahduslautana suurempiin seuroihin.


title: Getafe CF

text: Ensimmäisellä kaudellaan Primera Divisiónissa Getafe sijoittui 13:ksi Quique Sánchez Floresin valmennuksessa. Vakuuttavan debyytin päävalmentajana tehnyt Sánchez Flores siirtyi kauden jälkeen Valenciaan ja hänet korvasi saksalainen Bernd Schuster. Schuster luotsasi Getafen Primera Divisiónin yhdeksänneksi kausilla 2005–2006 ja 2006–2007. Kauden 2005–2006 yllättäjäksi nousi laitapuolustaja Mariano Pernía, joka teki puolustajalle erinomaiset 10 maalia ja jakoi näin joukkueen sisäisen maalikuninkuuden hyökkääjä Veljko Paunovićin kanssa. Hän sai myös ensimmäisenä Getafen pelaajana kutsun Espanjan maajoukkueeseen, joskin hänen siirtymisestään Atlético de Madridiin oli ehditty sopimaan ennen maajoukkuedebyyttiä kesäkuussa 2006. Schusterin jälkimmäisellä kaudella joukkue herätti huomiota puolustuksellaan, sillä se päästi 38 ottelussa vain 33 maalia ja oli näin Barcelonan ohella Primera Divisiónin vähiten maaleja päästänyt joukkue. Lisäksi Getafen argentiinalainen maalivahti Roberto ”Pato” Abbondanzieri oli keskimäärin 0,83 päästetyllä maalilla per ottelu sarjan paras maalivahti ("Zamora").


title: Getafe CF

text: Getafe ylsi myös Espanjan cupin Copa del Reyn loppuotteluun kaudella 2006–2007. Kilpailun alkukieroksilla se pudotti Xerezin, Valencian ja Osasunan. Välierässä joukkue saavutti yhden historiansa hienoimmista voitoista, kun se löi kotikentällään toisessa osaottelussa Barcelonan maalein 4–0 ja nousi näin ensimmäisen osaottelun 5–2-tappioasemasta 6–5-voittoon yhteismaaleissa. Santiago Bernabéulla pelatussa loppuottelussa Sevilla vei cupin voiton Frédéric Kanoutén maalilla, mutta andalusialaisten varmistettua sarjasijoituksellaan paikan kauden 2007–2008 Mestarien liigassa, sai Getafe paikan UEFA-cupissa. Kesällä 2007 Schuster siirtyi pääkaupungin suurseuraan Real Madridiin ja hänen tilalleen palkattiin tanskalainen Michael Laudrup.


title: Getafe CF

text: Getafe aloitti historiansa ensimmäisen kautensa eurokentillä syyskuussa 2007 UEFA-cupin ensimmäiseltä kierrokselta, jossa se pudotti täpärästi alankomaalaisen Twenten. Kaksiosainen ottelu päättyi jatkoajan jälkeen tasatulokseen 3–3, mutta enemmän maaleja omassa vierasottelussaan tehnyt Getafe pääsi jatkoon vierasmaalisäännön turvin. Kilpailun lohkovaiheessa Getafe kohtasi englantilaisen Tottenham Hotspurin, israelilaisen Hapoel Tel Avivin, tanskalaisen Aalborgin ja belgialaisen Anderlechtin. Joukkue voitti ottelunsa Tottenhamia, Aalborgia ja Anderlechtia vastaan, ja huolimatta Hapoel-tappiosta sijoittui lohkonsa ensimmäiseksi edeten kilpailun pudotuspeleihin. Pudotuspeleissä Getafe eteni kahdeksan parhaan joukkoon pudottamalla kreikkalaisen AEK:n yhteismaalein 4–1 ja portugalilaisen Benfican 3–1.


title: Getafe CF

text: Huhtikuun alussa pelatussa UEFA-cupin puolivälierässä Getafe sai vastaansa kilpailun suuren voittajasuosikin, saksalaisen Bayern Münchenin. Vieraskentällä pelatussa ensimmäisessä osaottelussa Getafe punnersi 90. minuutilla tekemällään maalilla 1–1-tasapelin. Viikkoa myöhemmin pelattu toinen osaottelu sai Getafen kannalta huonon alun, kun yksi joukkueen kauden avainpelaajista, keskikenttämies Rubén de la Red poistettiin kentältä suoralla punaisella kortilla vain viiden minuutin pelin jälkeen. Aikaisemmin maaliskuussa De la Red oli saanut kutsun Espanjan maajoukkueeseen. Miesalivoimalla lähes koko ottelun pelannut Getafe meni johtoon ennen ensimmäisen jakson päättymistä, mutta tällä kertaa Bayern onnistui tasoittamaan juuri ennen 90. minuutin täyttymistä. Ottelupari eteni jatkoajalle, jonka alussa Getafe iski nopeasti kaksi maalia. Bayern kuitenkin kuroi etumatkan kiinni jatkoajan toisen jakson viimeisillä minuuteilla ja ottelupari päättyi 4–4-tasatulokseen, joka riitti enemmän vierasmaaleja tehneen Bayernin jatkoonpääsyyn. Ottelua Coliseum Alfonso Pérezillä seurasivat myös Espanjan kuningas Juan Carlos ja kruununprinssi Felipe, jotka halusivat läsnäolollaan kunnioittaa pienen seuran saavutuksia. Television välityksellä ottelua seurasi parhaimmillaan 9,5 miljoonaa espanjalaista.


title: Getafe CF

text: Getafe eteni kaudella 2007–2008 myös toista kertaa peräkkäin Copa del Reyn loppuotteluun pudotettuaan Burgosin, Levanten, Mallorcan ja Racing de Santanderin. Vicente Calderónilla 16. huhtikuuta 2008 pelatussa loppuottelussa Valencia oli kuitenkin parempi maalein 3–1. Ottelun voittomaalin teki kaudella 2006–2007 Getafessa pelannut Alexis. Getafen ainoan maalin viimeisteli Esteban Granero rangaistuspotkulla. Tällä kertaa cupin toinen sija ei tuonut Getafelle eurocup-paikkaa, sillä Valencia sijoittui sarjassa vasta kymmenenneksi.


title: Getafe CF

text: Kotimaan sarjassa cup-velvoitteiden rasittama Getafe menestyi kaudella 2007–2008 hieman aikaisempaa heikommin. Sevillaa vastaan pelatussa kauden avausottelussaan Getafe oli välillisesti osana tragediaa, kun Sevillan pelaaja Antonio Puerta romahti kesken ottelun ja menehtyi muutamaa päivää myöhemmin sairaalassa. Alkukausi oli muutoinkin joukkueelle vaikea, sillä ensimmäinen voitto tuli vasta kahdeksannella kierroksella. Kauden puolivälin tienoilla esitykset piristyivät ja Getafe lähenteli kärkikymmenikössä eurocup-paikkoja, mutta loppukaudesta joukkue joutui jopa taistelemaan sarjapaikastaan erittäin tasaisessa alemmassa keskikastissa. Sarjapaikka varmistui matemaattisesti vasta kauden toiseksi viimeisellä kierroksella, ja joukkueen lopullinen sijoitus oli 14. Kauden viimeisen ottelun alla valmentaja Laudrup ilmoitti jättävänsä seuran kauden jälkeen. Syyskuussa 2008 hän siirtyi venäläisen Spartak Moskovan valmentajaksi.


title: Getafe CF

text: Kaudeksi 2008–2009 Laudrupin tilalle tuli Real Zaragozassa cupin ja supercupin vuonna 2004 voittanut Víctor Muñoz, jonka kanssa Getafe teki kaksivuotisen sopimuksen. Muñoz oli edeltäjiensä tapaan entinen huippupelaaja, mutta heistä poiketen ei ollut koskaan edustanut Real Madridia ja oli jo varsin kokenut valmentaja Espanjan korkeimmalla sarjatasolla. Muñozin Getafen kausi oli heikko, vaikka sen alkupuoliskolla joukkue muun muassa voitti kahden edelliskauden mestarin Real Madridin ja pelasi tasan sarjaa hallinneen Barcelonan kanssa. Cupista Getafe putosi jo ensimmäisessä otteluparissa Osasunaa vastaan. Seura erotti Muñozin huhtikuussa 2009 viisi kierrosta ennen kauden loppua joukkueen valahdettua sarjassa sijalle 17 ja vain pisteen päähän putoamisviivasta. Muñozin korvasi Míchel, joka oli ollut ehdolla tehtävään jo kaudella 2004–2005, mutta kieltäytynyt tuolloin. Getafe sijoittui lopulta 17:nneksi ja piti sarjapaikkansa. Erotukseksi tasapisteisiin yltäneeseen ja ensimmäisenä pudonneeseen Betisiin, jonka kanssa keskinäiset ottelut olivat päättyneet tasan, muodostui Getafen yhtä maalia parempi kokonaismaaliero. Ratkaisevan maalin kauden viimeisessä 1–1-tasapeliin päättyneessä Racing-ottelussa teki Esteban Granero. Kauden päätyttyä valmentaja Míchelin sopimusta jatkettiin kahdella vuodella.


title: Getafe CF

text: Getafe pelasi Míchelin johdolla erinomaisen kauden 2009–2010. Joukkue ei pudonnut kertaakaan 12. sijaa alemmas ja pysyi sarjan kärkikymmenikössä 11. kierroksesta alkaen. Kolmanneksi viimeisellä kierroksella joukkue nousi kuudenneksi ja piti sijan kauden loppuun asti, mikä oikeutti paikkaan kauden 2010–2011 Eurooppa-liigassa (aikaisemmin UEFA-cup). Sijoitus oli seuran historian paras ja 58 pistettä sen uusi ennätys. Hyökkääjä Roberto Soldado teki 16 maalia, joka oli myös uusi seuraennätys. Copa del Reyssä joukkue ylsi välieriin, jossa Sevilla oli vahvempi maalein 2–1. Kausi oli joukkueen kapteenin ja ainoan vuoden 2004 sarjanoususta jäljellä olleen pelaajan David Belenguerin viimeinen seurassa. Seuran menestyksekkään kauden täydensi reservijoukkueen Getafe B:n nousu Segunda División B:hen ensimmäistä kertaa historiassaan. Nousukarsintojen viimeisessä vaiheessa joukkue voitti Portugaleten.


title: Getafe CF

text: Getafe aloitti kauden 2010–2011 Eurooppa-liigassa neljänneltä eli niin sanotulta play-off-kierrokselta, jolta se selvisi lohkovaiheeseen pudottamalla kyproslaisen APOELin maalein 2–1 jatkoajan jälkeen. Kilpailun lohkovaiheessa Getafe kohtasi kahdesti tanskalaisen OB:n, sveitsiläisen Young Boysin ja saksalaisen Stuttgartin. Joukkue aloitti voitolla OB:sta, mutta tätä seurasi tappiot Young Boysia ja kahdesti Stuttgartia vastaan. Lohkovaiheen toiseksi viimeisessä ottelussa OB:tä vastaan Getafe menetti voiton ja teoreettisetkin mahdollisuudet päästä pudotuspeleihin OB:n lisäajalla tekemään tasoitusmaaliin. Viimeisessä, merkityksettömässä ottelussa joukkue voitti Young Boysin. Getafe sijoittui lopulta seitsemällä pisteellään lohkon kolmanneksi, kaksi pistettä Young Boysille hävinneenä.


title: Getafe CF

text: Kotimaisessa sarjassaan Getafe pysytteli kaudella 2010–2011 kärkikymmenikössä 25. kierrokseen asti, mutta keväällä joukkue alkoi hiipua ja joutui taistelemaan putoamista vastaan viimeiseen kierrokseen asti. Lopullinen sijoitus oli 16. ja eroa ensimmäisenä pudonneeseen Deportivoon jäi yksi piste. Ratkaisevassa viimeisessä ottelussa, 1–1-tasapelissä Real Sociedadin vieraana Getafen maalin teki Cata Díaz. Kauden päätyttyä seura ilmoitti, ettei se jatka valmentaja Míchelin päättymässä ollutta sopimusta. Muihin lähtijöihin kuului muun muassa Sevillaan siirtynyt, Getafea vuodesta 2006 edustanut ja sen historian paras maalintekijä Manu del Moral, joka sai toukokuussa 2011 kutsun Espanjan maajoukkueeseen.


title: Getafe CF

text: Getafe vaihtoi myös omistajaa kauden 2010–2011 aikana, kun šeikki Butti bin Suhail al-Maktoumin johtama dubailainen sijoitusyhtiö Royal Emirates Group of Companies osti 99,3 prosenttia seuran osakkeista noin 70–90 miljoonalla eurolla huhtikuussa 2011. Uudet omistajat asettivat tuoreeltaan tavoitteeksi Getafen nousemisen Primera Divisiónissa Mestarien liigaan oikeuttaville sijoille (1.–4.) tulevan kahden kauden aikana. Seuraa vuodesta 2002 johtanut Ángel Torres jatkoi puheenjohtajana omistajanvaihdoksesta huolimatta.


title: Getafe CF

text: Uuden aikakauden ensimmäiseksi valmentajaksi seura palkkasi kolmivuotisella sopimuksella Luis Garcían kesäkuussa 2011. Uusi aikakausi alkoi Levantessa menestyneen Garcían johdolla kohtuullisesti, kun edelliskaudella vaisusti esiintynyt Getafe sijoittui liigassa sijalle 11. Seuraavalla kaudella joukkue nousi pykälän paremmalle sijalle, mutta tavoitteet päästä europeleihin jäivät kaukaisiksi haaveiksi. Kaudella 2013/14 Getafe vajosi alempaan keskikastiin ja lopulta García sai potkut maaliskuun puolivälissä 2014, kun Getafe oli voittanut vain yhden 12 edellisestä ottelusta. Garcían tilalle palkattiin romanialainen Cosmin Contra.


title: Getafe CF

text: Seuran tunnuksessa esiintyy Getafen kaupungin vaakunan kilpi. Kilpi on jaettu pystysuunnassa kahteen kenttään, jotka viittaavat kaupungin tunnusmerkkeihin: Iberian niemimaan maantieteelliseen keskipisteeseen Cerro de los Ángelesiin ja ilmailuteollisuuteen.


title: Getafe CF

text: Getafen kotipeliasun pääväri on sininen. Vieraspeliasun värejä ovat punainen, keltainen ja valkoinen. Peliasut valmistaa Joma ja paitasponsoreina ovat toimineet Opción (2004–2005), PSG (2005–2006), Grupo Galco (2006–2009), Burger King (2009–2012) ja Confremar (2012–).Getafen kymmenen eniten otteluita Primera ja Segunda Divisiónissa pelannutta pelaajaa:


title: Getafe CF

text: Getafen kymmenen eniten maaleja Primera ja Segunda Divisiónissa tehnyttä pelaajaa:


title: Getafe CF

text: Getafen valmentajat Primera ja Segunda Divisiónissa:


title: Göttingen

text: Göttingen on Saksassa Ala-Saksin osavaltiossa sijaitseva kaupunki. Vuoden 2011 väestönlaskennassa siellä oli 115 843 asukasta, Se on osavaltionsa viidenneksi suurin kaupunki. Pinta-alaltaan Göttingen on 117,2 neliökilometrin suuruinen. Väestötiheys kaupungissa on 1 040 asukasta neliökilometriä kohti. Kaupungin läpi virtaa Leine-joki.


title: Göttingen

text: Göttingenin tienoilla on ollut kylä nimeltä Gutingi, joka on mainittu teksteissä ensimmäisen kerran vuonna 953. Kaupunki perustettiin noin 1150–1200 kylän luoteispuolelle, ja omaksui kylän nimen. Varakas kaupunki kuului Keskiajalla Hansaliittoon. Se kääntyi protestanttiseksi 1531 ja kärsi seuraavien parinsdan vuoden ajan uskonsodista.


title: Göttingen

text: Göttingenissä on vuonna 1737 perustettu Georg-Augustin yliopisto.


title: Göttingen

text: Göttingenissä vuoden lämpimin kuukausi on elokuu, jolloin keskimääräinen ylin lämpötila on 23,2 °C, mutta heinäkuu on lähes yhtä lämmin. Keskimääräinen alin lämpötila on tammi- ja helmikuussa –1,5 °C ja joulukuussa nollan vaiheilla.


title: Göttingen

text: Göttingenillä on yhteistyösuhteet seuraaviin kaupunkeihin:


title: Hirvasvaara

text: Hirvasvaara on Sallan kunnan eteläosassa sijaitseva kylä. Matkaa Sallan kirkonkylältä on teitä pitkin noin 65 km ja linnuntietä noin 30 km. Asukkaita kylässä on alle 100. Kylän peruskoulun ala-aste lakkautettiin 2002, ja korvaavaksi peruskouluksi nousi Hautajärven ala-aste. Kylässä ei myöskään ole toiminnassa enää yhtään kauppaa.


title: Susan Nathan

text: Susan Nathan on Englannissa syntynyt juutalainen kirjailija, joka muutti Israeliin 1990-luvun lopussa, mutta pettyi Israelin apartheidin kaltaisena pitämäänsä hallintoon. Hän muutti tämän jälkeen Israelin arabien pariin Tamran arabikaupunkiin. Nathan on kirjoittanut kirjan ja lehtiartikkeleita, joissa hän on käsitellyt Israelin yhteiskuntaa ja politiikkaa tarkkanäköisesti ja kriittisesti. Hän on antisionisti, jonka tunnetuin teos on "Toinen Israel" (Otava, 2005).


title: Superlisenssi

text: Superlisenssi on FIA:n myöntämä lupa, joka antaa kuljettajalle oikeuden osallistua Formula 1 -kilpailuun. Superlisenssi voidaan myöntää, jos kuljettaja on edellisenä vuonna osallistunut vähintään viiteen F1-kilpailuun tai menestynyt hyvin alemmassa autourheiluluokassa, esimerkiksi Formula 3:ssa. Superlisenssin myöntää Formula 1 -komissio (). Kuljettajalla on lisäksi oltava "Grade A" -lisenssi ja ajosopimus F1-tallin kanssa. Yūji Ide on ainoa, joka on menettänyt superlisenssin kesken kauden .


title: Superlisenssi

text: Jos seuraavista ehdoista yksikin täyttyy, voidaan kuljettajalle myöntää superlisenssi:


title: Berkeley

text:
Berkeley voi tarkoittaa ainakin seuraavia:
Berkeley on seuraavien henkilöiden nimi:


title: Laavu

text: Laavu, joskus myös kovus, on ikivanha maastossa käytetty katoksen kaltainen majoite. Laavu on yksinkertaisimmillaan viistosti pystytetty kangas tai muu sellainen kate, jota on käytetty erityisesti tulilla yöpymisessä. Laavun tarkoitus on ollut suojata yöpyjää sateelta sekä heijastaa nuotion lämpöä nukkujaa kohden.


title: Laavu

text: Nykyään laavu on käytössä retkeilymajoitteena, ja siinä on viiston katon lisäksi myös lattia ja seinät sekä usein myös etuseinänä pimennys- tai hyttysverho.


title: Laavu

text: Puurakenteiset kiinteästi asennetut laavut ovat yleensä polkujen, retkeilyreittien tai luontopolkujen varrella. Puurakenteisten laavujen eteen rakennettu nuotiopaikka on ruoanlaittoa ja laavussa olijoiden lämmittämistä varten.


title: Laavu

text: Kankainen laavu eli "loue" on kevyt ja pieneen tilaan menevä majoite. Se on yleensä tehty sisäpuolelta aluminoidusta nailonista. Koska "louevaate" koostuu pelkästään kankaasta ja naruista eikä siinä ole etuseinämää, se painaa noin kilon ja majoittaa neljä ihmistä mukavasti. Louteen voi pystyttää puiden, metsästä otettujen keppien tai vaellussauvojen varaan. Loue ei suojaa hyttysiltä mutta pitää metsäisessä maastossa sateen ja tuulen poissa. Avotunturissa loue ei yleenstä tarjoa riittävää suojaa voimakkaalta tuulelta.


title: Laavu

text: Louteeseen voi myös hankkia telttakepit, ja kaupasta löytyy eri louemalleja, joissa on suljettava etuseinä tai hyttysverkko. Tällöin louteen painokin tosin nousee.


title: Laavu

text: Laavun voi rakentaa kiinnittämällä kahden puun väliin poikkipuun, rakentamalla sen varaan katon riu’uista ja päällystämällä riu'ut havuilla. Vanhemmassa eräkirjallisuudessa on paljon kuvauksia havulaavun rakentamisesta, mutta nykyään havulaavu edellyttää metsänomistajan lupaa puunottoon, ja käytännössä sitä on pidettävä vain hätämajoitteena. Havuja voidaan käyttää myös makuualueen pehmusteina.


title: Laavu

text: Laavu eroaa teltasta olemalla ainakin yhdeltä sivulta avoin, ja perinteisesti laavun käyttöön on kuulunut nuotio laavun edustalla. Erityisesti yöpymiseen on käytetty rakovalkeaa, joka palaa pitkään vaatimatta ylläpitoa ja lämmittää koko yön. Mikäli aikomuksena on tehdä tuli laavun edustalle, kannattaa laavu pystyttää siten, että sen selkä ei ole suoraan tuuleen vaan noin 45 asteen kulmassa, jolloin tuuli tulee takasivustalta eikä pyöräytä savua laavun sisälle yhtä paljon kuin jos tuuli tulisi suoraan takaa.


title: Comcast

text: Comcast Corporation () on Yhdysvaltojen suurin kaapeli-tv-yhtiö ja toiseksi suurin Internet-yhteyksien tarjoaja. Yhtiön pääkonttori sijaitsee Philadelphiassa, Pennsylvaniassa. Yhtiö kehittää laajakaistaverkkoja ja on myös mukana sähköisessä kaupankäynnissä ja televisio-ohjelmien sisällöntuotannossa. Comcastin tytäryhtiöitä ovat muun muassa televisio- ja viihdealalla toimiva NBCUniversal ja eurooppalainen maksutelevisiopalvelu Sky.


title: Seepia (väri)

text: Seepia on samannimisen mustekalan ("Sepia officinalis") mustenesteestä valmistettu tummanruskea väriaine tai sitä vastaava synteettinen pigmentti.


title: Seepia (väri)

text: Seepiaa on luultavasti käytetty väriaineena jo antiikin aikoina. Keskiaikaisissa käsikirjoituksissa käytettiin usein seepiamustetta, ja 1600-luvulta alkaen seepiaa käytettiin karttojen painamiseen. Kuvataiteessa seepia tuli suosituksi 1700-luvulla, etenkin maisemamaalauksessa. Seepia on ollut myös suosittu varhaisten valokuvien ja elokuvien sävytyspigmentti, ja useissa nykyisissä digikameroissa ja kuvankäsittelyohjelmissa onkin valmiina seepiatoiminto, jolla kuville saadaan vanhahtava ja nostalginen sävy.


title: Maja

text: Maja on alkeellinen rakennus, jossa on suorat seinät ja katto, toisin kuin kodassa ja teltassa, joiden seinät ovat joko kaltevat tai kaartuvat ja yhdistyvät ylhäällä ilman varsinaista kattoa.


title: Maja

text: Majat tulivat Suomeen ilmeisesti nuorakeraamisen kulttuurin aikana, kuten myös niitä tarkoittava sana "maja". Tällaisen majan seinät oli punottu riu'uista ja vahvistettu savella. Nurkissa oli maahan upotetut paalut. Majojen rakenne on päätelty tulipalojen yhteydessä palaneista, ja siten säilyneistä savenpaloista, sekä kulmissa olleiden paalujen kuopista. Majat olivat yleensä suhteellisen pieniä. Maja ei välttämättä ollut edistystä jo aiemmin tunnettuun kotaan verrattuna, ja jo aiemmin kivikaudella Suomessa on rakennettu myös paljon isompia taloja hirsi- ja salvostekniikkaa hyödyntäen. Myöhemmin, kun siirryttiin uudelleen salvottuihin taloihin, majoja on käytetty lähinnä enää metsästäjien ja kalastajien tilapäisasumuksina.


title: Maja

text: Metsästäjien tai ulkoilijoiden tukikohtaa voidaan edelleen kutsua metsästysmajaksi tai ulkoilumajaksi, vaikka se olisikin teknisesti talo. Pihapiirissä on sen sijaan säilynyt kota, jossa ruokaa valmistetaan varsinkin kesällä. Nykyisin majat ovat lähinnä lasten leikeissä käytettäviä karkeatekoisia tai sivistyneitä leikkimökin tapaisia rakennelmia, jotka voidaan rakentaa myös esimerkiksi puuhun.


title: Maja

text: Maja on kuitenkin säilynyt käytössä majoittumista tai olemista tarkoittavana terminä, kuten vaikkapa sanat päämaja, majapaikka ja majatalo osoittavat.


title: Kalliomäki

text: Kalliomäki voi tarkoittaa seuraavia:


title: Niña

text: Niña (suom. "tyttö") oli yksi kolmesta Kristoffer Kolumbuksen ensimmäisellä, vuonna 1492 Atlantin poikki länteen suuntautuneella matkalla käytetyistä purjelaivoista. Muut Kolumbuksen ensimmäisen tutkimusmatkan purjealukset olivat "Santa María" ja "Pinta". "Niña" oli karaveli-tyyppinen purjealus. "Niña" oli matkan kolmesta purjealuksesta pienin. Sen uskotaan olleen Kolumbuksen suosikkilaiva.


title: Internet-palveluntarjoaja

text: Internet-palveluntarjoaja tai -yhteydentarjoaja () on yritys, joka tarjoaa asiakkailleen Internet-yhteyden, jolla pääsee Internetiin sekä siihen liittyviin palveluihin. Ennen useimmat Internet-palveluntarjoajat olivat puhelinyhtiöiden harjoittamaa liiketoimintaa. Nykyään melkein kuka vain voi ryhtyä Internet-palveluntarjoajaksi. ISP:t tarjoavat palveluja kuten Internet-liikennettä, verkkotunnuksien rekisteröintiä ja isännöintiä, dial-up- tai DSL-yhteyksiä sekä vuokrayhteyksien ylläpitoa.


title: Kalmari

text: Kalmari ("Loligo vulgaris") on kalmarien lahkoon kuuluva Atlantin itäosien mustekalalaji. Sen vaipan pituus on yleensä 15-25 cm, mutta se voi kasvaa 40 cm:n mittaan.


title: Kalmari

text: Kalmarit ovat kymmenlonkeroisia mustekaloja. Kahdeksan suhteellisen lyhyen "tavallisen" lonkeron ohella niillä on kaksi pitkää pyyntilonkeroa. Koiraan neljäs vasemmanpuoleinen lonkero on erikoistunut parittelutehtävään.


title: Kalmari

text: Kalmarit saalistavat parvina. Ne syövät lähinnä kalaa ja äyriäisiä. Ne pyydystävät saaliinsa kahdella pitkällä pyyntilonkerollaan ja lamauttavat sen sylkirauhasten erittämällä myrkyllä. Lopullisesti kala kuolee, kun kalmari puraisee sitä päähän. Sukkulamainen ruumis on tarvittaessa hyvin nopea pakenemaan lyhyitä matkoja saalistajan ulottuvilta.


title: Kalmari

text: Kalmarit elävät rannikon tuntumassa yleensä 20-250 m:n syvyydessä. Ne ovat nopeakasvuisia ja lyhytikäisiä, ja kuolevat yleensä lisäännyttyään vuoden ikäisenä.


title: Kalmari

text: Kalmari on jaettu kahteen alalajiin, joista "Loligo vulgaris vulgaris" esiintyy Pohjanmeren ja Länsi-Afrikan välisellä alueella sekä koko Välimeressä, "L. v. reynaudi" eteläisessä Afrikassa. Toiset pitävät näitä erillisinä lajeina.


title: Kalmari

text: Kalmaria pyydetään kaupallisesti huomattavia määriä ainakin Välimeressä.


title: Murtohälytys

text: Murtohälytys perustuu rikosilmoitinjärjestelmän toimintaan, yleensä jonkin ilmaisimen havaitsemaan poikkeamaan, kuten esimerkiksi lämpöön, liikkeeseen, ääneen, tärinään tai näiden yhdistelmiin ja rikosilmoitinjärjestelmän välittämään tietoon, murtohälytykseen. Murtohälytys tarkoittaa lähtökohtaisesti äänetöntä hälytystä joka aiheutuu esimerkiksi siitä, kun murtovaras tunkeutuu rikosilmoitinjärjestelmällä valvottuun kohteeseen. Joskus hälytyksen lauetessa myös sireeni alkaa soida.


title: Murtohälytys

text: Murtohälytyksen vastaanottaa ennalta määrätty taho. Näitä voi olla esimerkiksi vartiointiliike, hätäkeskus tai muu taho, kuten pienyrityksessä esimerkiksi kauppias. Hätäkeskus vastaanottaa hätäkeskuslain mukaan vain valtion hallinnoimien rakennusten hälytystietoja tai myös muiden tahojen, mikäli yleinen tärkeä etu sitä edellyttää.


title: Murtohälytys

text: Murtohälytys välittyy vastaanottajalleen rikosilmoitinjärjestelmän avulla yleensä puhelinlinjaa pitkin. Murtohälytyksen kuittaa yleensä käyttölaitteelta järjestelmän käyttäjä.


title: Espoon tuomiokirkkoseurakunta

text: Espoon tuomiokirkkoseurakunta on yksi kuudesta Espoon seurakuntayhtymään kuuluvasta seurakunnasta. Espoon tuomiokirkkoseurakunta on Espoon hiippakuntaan kuuluva evankelis-luterilainen seurakunta.


title: Espoon tuomiokirkkoseurakunta

text: Tuomiokirkkoseurakunnassa on noin 48 000 jäsentä (vuonna 2011) ja se oli vuoden 2010 lopussa Suomen evankelis-luterilaisista seurakunnista viidenneksi suurin.


title: Espoon tuomiokirkkoseurakunta

text: Seurakunta on toiminnallisesti jaettu kuuteen seurakunta-alueeseen, jotka ovat "Auroran", "Espoon keskuksen", "Kalajärven", "Kauklahden", "Suvelan" ja "Viherlaakson" seurakunta-alueet. Historiallisesti nämä alueet on tunnettu Vanhan-Espoon, Suur-Kauklahden ja Pohjois-Espoon suuralueina.


title: Espoon tuomiokirkkoseurakunta

text: Espoon tuomiokirkkoseurakunnan kirkko on Espoon tuomiokirkko. Jokaisen seurakunta-alueen toiminnallisena keskuksena on kappeli. Kappeleissa järjestetään aluemessuja 1−2 kertaa kuukaudessa. Kappelit ovat säännöllisesti toimivien aikuisten pienpiirien sekä lapsityön kerhojen kokoontumispaikkoja lähialueillaan. Tuomiokirkko ja kappelit tarjoavat myös seurakunnan vapaaehtoisille mahdollisuuden toimia esimerkiksi väärteinä, johon tehtävään annetaan koulutus.


title: Espoon tuomiokirkkoseurakunta

text: Espoon tuomiokirkkoseurakunnan kirkkoherra toimii virkansa puolesta myös Espoon hiippakunnan tuomiorovastina. Virkaa on hoitanut 2009 alkaen "Antti Kujanpää". Hänen edeltäjänsä oli "Marjatta Laitinen", joka oli tuomiorovastina vuosina 2004−2009. Ennen Espoon hiippakunnan perustamista vuonna 2004 Marjatta Laitinen oli Kanta-Espoon seurakunnan kirkkoherra.


title: Espoon tuomiokirkkoseurakunta

text: Ennen vuotta 2004 Espoon tuomiokirkkoseurakunnan nimi oli Kanta-Espoon seurakunta. Espoon seurakunta jakaantui suomalaiseen ja ruotsalaiseen seurakuntaan vuonna 1950. Espoon suomalainen seurakunta jakaantui vuonna 1964 Kanta-Espoon, Etelä-Espoon ja Leppävaaran seurakunniksi.


title: Vannehame

text: Vannehame eli krinoliini on 1800-luvulla käytetty hameen kellomaiseksi pönkittävä vannekehikkoinen alushame. Vannehametta käytettiin erityisesti biedermeier- ja viktoriaanisella kaudella, noin vuosina 1830–1870. Varhaisimmat krinoliinit valmistettiin paksusta jouhikankaasta (krin-jouhi ja pellavapalttina), 1850-luvulla keksittiin metallisilla vanteilla tuettu krinoliini. Vannehameen koko vaihteli muodin mukaan. Se oli suurimmillaan 1860-luvun alussa, minkä jälkeen se alkoi pienentyä ja hameen painopiste siirtyi taakse ja alettiin käyttää niin sanottua turnyyriä. Krinoliinit olivat hyvin monimutkaisia pukea päälle ja käyttäjä tarvitsi yleensä apulaisen saadakseen sen päälle. Tämä saattaa olla myös syy siihen, miksi krinoliinien suosio väheni vähitellen.


title: Jorma Reini

text: Jorma Ilmari Reini (5. kesäkuuta 1942 Tampere – 14. toukokuuta 1998 Helsinki) oli merkittävä suomalainen työmarkkinavaikuttaja. Koulutukseltaan hän oli oikeustieteen kandidaatti. Reini toimi STTK:n puheenjohtajana vuosina 1975–1990. Julkisuuteen Reini nousi vuoden 1977 keväällä johtaessaan voimalalakkoa.


title: Jorma Reini

text: Valtakunnansovittelijan tehtävää Reini hoiti vuodesta 1990 tammikuuhun 1997, jolloin hänet erotettiin hänen 16. tammikuuta 1997 Helsingin käräjäoikeudessa saamansa neljän kuukauden ehdollisen vankeusrangaistuksen vuoksi. Ehdolliseen vankeuteen hänet tuomittiin, koska joulukuun 1996 alussa hän oli vastustanut väkivaltaisesti poliiseja, jotka olivat tulleet selvittämään perheriitaa. Erottamispäätöksen tehnyt silloinen työministeri Liisa Jaakonsaari katsoi Reinin menettäneen sen luottamuksen, jota valtakunnansovittelijan viran haltijalta edellytetään.


title: Jorma Reini

text: Reini sai julkisuutta myös muiden mukana allekirjoittamallaan seksikortilla, niin kutsutulla ”kikkelikortilla”, joka lähetettiin tasa-arvoasiain neuvottelukunnan työntekijälle Marianne Laxénille. Kortin lähettäjät käyttivät nimimerkkiä Tupolevin veljekset mutta kirjoittivat myös omat nimensä. Reini pahoitteli myöhemmin omaa osuuttaan.


title: Jorma Reini

text: Reini oli tutkittavana Rapap Oy:n talousepäselvyyksien takia vuonna 1994. Tuolloin häntä ei kuitenkaan pidätetty virasta. Reini oli painostanut SKOP:ia pelastamaan ay-johtajia sijoitustappioilta. Jutusta ei lopulta syytetty ketään.


title: Jorma Reini

text: Aamulla 14. toukokuuta 1998 noin klo 7.30 Reini sai sydänkohtauksen kotonaan Helsingin Vuosaaressa, mutta onnistui itse hälyttämään ambulanssin. Ambulanssin tullessa paikalle hän oli vielä tajuissaan, kunnes sai uuden infarktin. Elvytysyrityksistä huolimatta hän kuoli ambulanssissa matkalla Malmin sairaalaan. Hän oli kuollessaan 55-vuotias.


title: Jorma Reini

text: Jorma Reinin muistelmat ilmestyivät vuonna 1996 Jukka-Pekka Pietiäisen toimittamina nimellä "Pispalasta Bulevardille".


title: Hautala

text: Hautala on suomalainen sukunimi, joka on muun muassa seuraavilla henkilöillä:


title: Reini

text: Reini on seuraavien tunnettujen henkilöiden sukunimi:


title: Pyhä Martinus I

text: Pyhä Martinus I (k. 655)The Book of Saints: 377. oli paavina 5. heinäkuuta 649 – 16. syyskuuta 653. Hän syntyi Toscanassa Italiassa, mutta syntymävuosi ja kastenimi ovat tuntemattomat. Hän kuoli 1. syyskuuta 655 Krimin alueella, joka nykyisin kuuluu Ukrainaan.


title: Freudenthal

text: Freudenthal on seuraavien tunnettujen henkilöiden nimi:Freudenthal liittyy myös seuraaviin:


title: VHS-C

text: VHS-C (Video Home System - Compact) on kompakti versio VHS:stä ja se tuli markkinoille 1982. VHS-C -kasetti kehiteltiin erityisesti mahdollistamaan pienempikokoisten ja kevyiden, kämmenellä pidettävien VHS-videokameroiden valmistaminen, joita oli huomattavasti kätevämpi kuljettaa mukana.


title: VHS-C

text: Koska VHS-C-kasetti käyttää samanlaista videonauhaa kuin normaali VHS, niitä voidaan toistaa tavallisissa VHS-nauhureissa mekaanisen adapterin avulla. Mitään signaalimuunnoksia ei tarvita. VHS-C-kasetissa nauha on kierretty yhdelle pääkelalle ja kasetissa on pieni hammaspyörä, jonka avulla nauhaa ajetaan eteenpäin. Pisin tallennusaika VHS-C -kasetilla on 60 minuuttia.


title: VHS-C

text: VHS-C oli Sonyn kehittämän Video8:n ohella videokameramarkkinoiden edelläkävijä. Markkinat jakaantuivat näiden kahden formaatin kesken, sillä molemmilla oli hyvät puolensa. Video8-kasetti oli pienempi kuin VHS-C-kasetti, mutta vastaavasti taas VHS-C oli täysin yhteensopiva tavallisten VHS-nauhureiden kanssa. VHS-C:sta julkaistiin myöhemmin paranneltu versio S-VHS-C, joka luotiin kilpailemaan Hi8:n, Video8:sta parannellun version kanssa.


title: Olympus Mons

text: Olympus Mons on sammunut tulivuori Marsissa. Se on Aurinkokunnan korkein tunnettu vuori. Olympus Mons on eri määritelmien mukaan noin 22–27 kilometriä korkea ja 600–700 kilometriä leveä. Vuoren rinteet ovat hyvin loivat lukuun ottamatta länsi- ja pohjoisreunaa kiertävää kuuden kilometrin korkuista jyrkännettä. Vuoren huipulla on kuudesta osittain päällekkäisestä kalderasta koostuva syvänne, joka on kolme kilometriä syvä.


title: Olympus Mons

text: Olympus Mons on kilpitulivuori. Se on muodostunut nykyisen kaltaiseksi pitkän ajan kuluessa, kun laavaa on jatkuvasti virrannut purkausaukosta. Tulivuori on syntynyt Marsin kuoren kuumaan pisteeseen, ja koska Marsissa ei ole litosfäärilaattojen liikettä, vuori on kasvanut miljoonien vuosien aikana valtavan laajaksi. Olympus Mons peittää niin suuren osan Marsista, että se voidaan nähdä kokonaisuudessaan ainoastaan planeetan kiertoradalta − pinnalta katsottaessa sen rinteet jäävät horisontin taa.


title: Olympus Mons

text: Olympus Mons sijaitsee tuliperäisellä Tharsiksen ylängöllä, jossa on myös kolme muuta suurta kilpitulivuorta: Arsia Mons, Pavonis Mons ja Ascraeus Mons.


title: Olympus Mons

text: Markus Hotakainen: Mars – myytistä maisemaksi. WSOY 2005. ISBN 951-0-29932-4.


title: National Treasure – kansallisaarre

text: National Treasure – kansallisaarre ("National Treasure") on 19. marraskuuta 2004 ensi-iltansa saanut yhdysvaltalainen seikkailuelokuva, jossa etsitään Vapaamuurarien kätkemää valtavaa aarretta. Elokuva sai Suomen ensi-iltansa 31. joulukuuta 2004. Elokuvan ohjasi Jon Turteltaub ja tuotti Jerry Bruckheimer. Elokuvan budjetti oli 100 miljoonaa dollaria ja maailmanlaajuinen tuotto oli noin 347,9 miljoonaa dollaria .


title: National Treasure – kansallisaarre

text: Elokuvan jatko-osa "" sai ensi-iltansa Yhdysvalloissa 21. joulukuuta 2007 ja Suomessa 15. helmikuuta 2008.


title: Tankero

text: Tankero oli alun perin suomenkielinen nimi vitseissä esiintyneelle kuvitteelliselle eläimelle, joka yhdistettiin ulkoministeri Ahti Karjalaisen väitetysti huonoon englannin kielen taitoon ja ääntämykseen.


title: Tankero

text: Sanan lähtökohtana oli Karjalaisen kuvitteellinen vierailu eläintarhaan, jossa kylttien mukaan kaikki eläimet olivat ”tankeroita”, sillä hän olisi tulkinnut "vaarallista" tarkoittavan sana "dangerous" virheellisesti eläinlajin nimeksi. 1970-luvulla Karjalaisesta kerrottiinkin ”tankero-vitsejä”. Legendan mukaan hän olisi ulkomaanmatkalla tilannut hotellihuoneeseen numero 32 kaksi teetä sanomalla ”tuu tii tu töötituu” (two teas to thirty two).


title: Tankero

text: ”Tankero-englannilla” voidaan tarkoittaa kielellisesti kömpelöä tai huonosti suomalaisella aksentilla äännettyä englantia.


title: Tankero

text: Tankero-sana esiintyy kahden suomalaisen musiikkikappaleen nimessä. Juha ”Watt” Vainio levytti oman kappaleensa ”Tankero tango” vuonna 1974. Seuraavana vuonna ilmestyi Kivikasvojen esittämä ”Tankeros love”.


title: Finnfoto

text: Finnfoto – Suomen valokuvajärjestöt ry (aiemmin "Suomen Valokuvajärjestöjen Keskusliitto Finnfoto") on suomalaisen valokuvausalan keskusjärjestö. Yhdistys valvoo valokuvaajien tekijänoikeuksia, ottaa kantaa tekijänoikeuskysymyksiin sekä pyrkii edistämään tekijänoikeuslainsäädäntöä. Se antaa lausuntoja julkishallinnollisten tahojen, kuten esimerkiksi opetusministeriön, lisäksi erilaisille yhteisöille ja tekee esityksiä ja aloitteita jäsenyhdistyksiä koskevissa valokuvausalan asioissa.


title: Finnfoto

text: Finnfoton tavoitteena on parantaa valokuvaajien asemaa ja lisätä heidän ammatillista arvostustaan. Yhdistys edistää myös valokuvataidetta ja valokuvakulttuuria sekä ylläpitää ja kehittää jäsenjärjestöjensä yhteistyötä. Yhdistys on Kopiosto ry:n jäsen, ja jakaa Kopioston vuosittaiset kopiointikorvaukset valokuvaajien osalta.


title: Finnfoto

text: Finnfoto toimii jäsenenä Tekijänoikeudellinen yhdistys ry:ssä, ja kansainvälisessä Pyramide Europe -järjestössä, joka valvoo valokuvaajien tekijänoikeuksia ja kehittää lainsäädäntöä EU:n alueella yhteistyössä tekijänoikeusjärjestöjen kanssa. The Federation of European Photographers on yhdistykselle tärkeä yhteistyökumppani Euroopan alueella. Yhteispohjoismainen toiminta painottuu epävirallisiin kokouksiin.


title: Finnfoto

text: Finnfoto järjestää ja tukee valokuvanäyttelyprojekteja sekä jakaa vuosittaisia apurahoja valokuvaajille. Yhdistys julkaisee myös valokuvausalaan liittyviä teoksia. Viime vuosikymmeninä näyttävin yhdistyksen järjestämä tapahtuma on ollut vuodesta 1988 järjestetty Fotofinlandia-kilpailu.


title: Finnfoto

text: Finnfoto myöntää vuosittain tunnustuspalkinnon yhteisölle tai henkilölle, joka on vaikuttanut merkittävällä tavalla suomalaisen valokuvauksen kehitykseen.Finnfotoon kuuluu seitsemän valokuvausjärjestöä:


title: Leopold

text: Leopold on germaaninen miehen etunimi. Nimen muinaisgermaaninen alkumuoto on "Leudbold" tai "Luitpold", ja se on yhdistetty sanoista "leudi" ’kansa’ ja "balda" ’rohkea’.


title: Leopold

text: Suomessa nimi Leopold on vuoden 2009 loppuun mennessä annettu 783 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Leopoldin nimipäivä on 28. kesäkuuta.


title: Turaanit

text: Turaanit ovat vanhentuneen teorian mukaan Eurooppaa ennen indoeurooppalaisia asuttaneita ihmisiä, jotka olivat eri rotua kuin indoeurooppalaiset. Usein katsottiin, että sekä suomalais-ugrilaiset, turkkilaiskieliset että mongolidit polveutuvat turaaneista. Turaaneja pidettiin usein alkeellisina "esi-ihmisinä" ja kehittyneempien indoeurooppalaisten, niin kutsuttujen arjalaisten, tekemä Euroopan valloitus oli siten oikeutettu.


title: Turaanit

text: Nykyisin tämän teorian pohjalla oleva käsitys siitä, että kieliperheet edustavat omia rotujaan, on kumoutunut. Esimerkiksi suomalais-ugrilaisia kieliä puhuvat suomalaiset ovat läheistä sukua indoeurooppalaisille germaanikielten puhujille. Katsotaan, että pohjois- ja länsieurooppalaiset ovat valtaosin alkuperäisten, indoeurooppalaisten kielten saapumista edeltäneiden asukkaiden geneettisiä jälkeläisiä. Indoeurooppalaisia kieliä edeltäneitä kieliä puhuneet kansat eivät myöskään olleet alkeellisia, vaan täysin kehittyneitä nykyihmisiä. He pystyivät myös huomattaviin rakennustöihin, kuten megaliittikulttuuri.


title: Lon Nol

text: Lon Nol (13. marraskuuta 1913 – 17. marraskuuta 1985) oli kambodžalainen antikommunistinen kenraali ja poliitikko, joka toimi maansa puolustusministerinä ja kahdesti pääministerinä. Hän johti vallankaappausta Norodom Sihanoukia vastaan ja oli maan johdossa 1970–1975.


title: Lon Nol

text: Prey Vengin provinssissa syntynyt Lon Nol kävi ranskalaisten siirtomaaisäntien koulua virkamiestutkintoon asti. Hänestä tuli provinssin kuvernööri 1946 ja myöhemmin maan ensimmäinen poliisin päällikkö sotilasvirkojen lisäksi. Hänestä tuli asevoimien esikuntapäällikkö 1955 ja vuodesta 1960 komentaja ja puolustusministeri. Vuosina 1966–1967 hän oli pääministeri. Kun 1969 Kambodžan kommunistit menivät maan alle, hänestä tuli toisen kerran pääministeri.


title: Lon Nol

text: Kun prinssi Norodom Sihanouk vieraili Moskovassa ja Pekingissä hoitamassa syöpäänsä, kenraali Lon Nol otti uuden khmer-tasavallan ("République khmère") johtoaseman ja kokosi kansalliskokouksen, joka 18. maaliskuuta 1970 äänesti yksimielisesti Norodom Sihanoukin pois valtionpäämiehen asemasta. Pääministerinä toiminut Lon Nol sai hätätilavaltuudet. Prinssi Sisowath Sirik Matak, joka oli jätetty 1941 syrjään kuninkaanvaalissa, sai pitää asemansa varapääministerinä. Uusi hallitus korosti vallansiirron olleen perustuslain mukainen ja se sai useimpien ulkomaiden tunnustuksen. Monarkian päättäminen ja maan julistaminen tasavallaksi heikensi Nolin kannatusta maaseudulla, jossa Sihanouk oli suosittu. Pian vallansiirron jälkeen 40 000 talonpoikaa marssi pääkaupunkiin vaatimaan Sihanoukin paluuta, mutta heidät kukistettiin asevoimin.


title: Lon Nol

text: Lon Nol otti amerikkalaismyönteisen ja antikommunistisen linjan ja vaati salaisella sopimuksella vuodesta 1965 Kambodžan alueita käyttänyttä Pohjois-Vietnamin armeijaa ja Vietkongia lähtemään maasta. Hän sulki myös satamat vietnamilaisten kuljetuksilta. Vuonna 1968 Lon Nol solmi salaisen sopimuksen amerikkalaisten kanssa sallien Itä-Kambodžan pommitukset ja salli Yhdysvaltain ja Etelä-Vietnamin armeijan ylittää rajat Kambodžaan. Pommitusten tarkoituksena oli tuhota pohjoisvietnamilaiset ja Vietkongin tukikohdat Kambodžassa.


title: Lon Nol

text: Pohjois-Vietnam ja Kiina lisäsivät pian sotilaallista tukeaan hallitusta vastaan vuodesta 1968 taistelleille punaisille khmereille. Kiinassa oleskellut Sihanouk liittoutui punakhmerien kanssa Kuninkaalliseksi kansallisen yhtenäisyyden rintamaksi ("Gouvernement Royal d'Union Nationale du Kampuchéa") ja asettui pakolaishallituksen keulakuvaksi. Sisällissotaa käytiin hallituksen kansallisten joukkojen ("Forces Armées Nationales Khmères", FANK) ja täysin punakhmerien hallinnassa olleen Kambodžan kansan kansallisen vapautusarmeijan välillä.


title: Lon Nol

text: Sisällissodan laajetessa Nol kääntyi Yhdysvaltain puoleen ja presidentti Richard Nixon pyysi 18. marraskuuta 1970 kongressia hyväksymään 155 miljoonan dollarin avun Kambodžalle. Huolimatta USA:n avusta Nol ei kyennyt lyömään vihollisiaan. Puolueettomuuspolitiikan nimissä ja vallankaappauksen pelossa Sihanouk oli pitänyt armeijan pienenä, eikä se pärjännyt raskaasti aseistetuilla ja vuosien taistelukokemuksen keränneille vastustajilleen.


title: Lon Nol

text: Lol Nol luotti vahvasti magiikkaan ja astrologiaan vihollisen lyömisessä. Pian vallankaappauksensa jälkeen hän kutsui salatieteilijät avukseen. Armeijan sotilaiden piti leikata ihoaan "päästääkseen Buddhan sisään." Vanhat munkit värvättiin amulettien ja taikapuseroiden valmistukseen. Lisäksi Lol Nol muistetaan siitä, että hän määräsi helikopterista ripoteltavaksi siunattua hiekkaa Phnom Penhin ympärille kaupunkia suojellakseen.


title: Lon Nol

text: Lol Nol kärsi sairauskohtauksen alkuvuodesta 1971, eikä enää voinut hallita täysipainoisesti. Lisäksi havaittiin että hänen oikea kätensä, jolla hän oli allekirjoittanut määräyksen Sihanoukin syrjäyttämisestä, halvaantui.


title: Lon Nol

text: Vuonna 1975 Lon Nolin hallitus piti hallussaan vain pientä aluetta Phnom Penhin ympärillä. 1. huhtikuuta 1975 hän erosi ja lähti maanpakoon. Syynä lienee punakhmerien julkistama tappolista, jossa hänen nimensä oli ensimmäisellä sijalla. Hänen veljensä Lon Non ja Sisowath Sirik Matak, joiden nimiä ei ollut listalla päättivät jäädä maahan toivoen punakhmerien osoittautuvan maltillisiksi voittonsa jälkeen. Heidät molemmat kuitenkin teloitettiin.


title: Lon Nol

text: Lon Nol pakeni Indonesiaan ja asettui myöhemmin Havaijille ja muutti 1979 Kaliforniaan, jossa kuoli 1985.


title: Dagens Industri

text: Dagens Industri (lyhenteeltään DI) on ruotsalainen elinkeinoelämän aiheisiin keskittyvä sanomalehti. Se ilmestyy tabloid-koossa päivittäin, ja sen levikki on noin 118 300 kappaletta (kesäkuu 2006), ollen Ruotsin johtava talouslehti. Sanomalehden omistaa ruotsalainen perheomistuksessa oleva viestintäkonserni Bonnier AB. Lehden päätoimittajana toimii suomenruotsalainen Peter Fellman.


title: Dagens Industri

text: Lehti perustettiin vuonna 1976, ja alun perin se ilmestyi vain kaksi kertaa viikossa. 1983 se muutettiin viikossa viisi kertaa ilmestyväksi, ja vuonna 1990 sitä alettiin julkaista kuusi kertaa viikossa. Lehdellä on toimintaa Ruotsin lisäksi myös Itävallassa, Virossa, Latviassa, Liettuassa, Puolassa, Venäjällä, Skotlannissa ja Sloveniassa.


title: Fotofinlandia

text: Fotofinlandia on Finnfoto – Suomen valokuvajärjestöt ry:n järjestämä valokuvauskilpailu. Fotofinlandia-palkinto jaettiin ensimmäisen kerran vuonna 1988. Palkinnot rahoitetaan osallistumismaksuilla ja Kopioston valokopiointikorvauksista kerätyillä varoilla.


title: Fotofinlandia

text: Kilpailua on uudistettu 2017. Uudet vuoden 2018 säännöt sekä tuomarit ovat esillä Fotofinlandian verkkosivuilla. Kilpailu on laajentunut uusille alueille. Nykyinen Fotofinlandia mahdollistaa Suomen parhaiden kuvaajien ja kuvien sijoittumisen omilla osa-alueillaan. Fotofinlandia käsittää kahdeksan kategoriaa, joiden voittajien joukosta kansainvälinen tuomaristo valitsee voittajan. Pääpalkinto on merkittävä rahapalkinto. Kunkin kategorian kolme parasta saavat myös rahapalkinnon.


title: Fotofinlandia

text: Uudistuneen Fotofinlandian palkinnot jaetaan ensimmäisen kerran Finnish photo awards -gaalassa keväällä 2018.


title: Primal Scream

text: Primal Scream on skotlantilainen, Glasgow'ssa 1980-luvun alussa perustettu rockyhtye, joka on urallaan kokeillut monia erilaisia musiikkityylejä. Yhtyeen ainoa pysyvä elementti on ollut solisti ja perustajajäsen Bobby Gillespie.


title: Primal Scream

text: Primal Scream on esiintynyt Suomessa viimeksi vuonna 2011 The Circus -yökerhossa Helsingissä. Seitsenhenkinen kokoonpano esitti tuolloin klassikkolevynsä "Screamadelica" kokonaisuudessaan. Hittien "Come Together" ja "Loaded" sekaan oli lisätty osia Bo Diddleyn kappaleesta "Who Do You Love" ja Gun Clubin kappaleesta "Jack on Fire".


title: Surku

text: Surku () on Tove Janssonin Muumi-teoksissa esiintyvä pieni ja alakuloinen koira.


title: Surku

text: Muumikirjoista Surku esiintyy vuonna 1957 ilmestyneessä romaanissa "Taikatalvi" sekä vuonna 1977 ilmestyneessä kuvakirjassa "Vaarallinen matka". Parhaiten Surku tunnetaan "Taikatalvesta". Jo ennen "Taikatalvea " Surku kuitenkin esiintyi vuonna 1956 "Muumipeikko"-sarjakuvassa ilmestyneessä tarinassa "Kuvitteluleikki". "Muumilaakson tarinoita" -animaatiosarjassa Surku esiintyy jaksossa ""Talven vieraita"", joka perustuu "Taikatalvi"-kirjaan. Surku on mukana myös piirroselokuvassa "Muumit Rivieralla", jossa hahmon pohjana on käytetty "Kuvitteluleikki"-sarjakuvatarinaa.


title: Surku

text: Surku-koira on kooltaan pieni ja väriltään vaaleanruskea. Sillä on päällään punainen viitta, joka on kiinni hakaneulalla. Surkun päätä koristaa niin ikään punainen hiippalakki. Surku on nimensä mukaan alakuloinen, yksinäinen kulkuri. Surku asuu uimahuoneella Tuu-tikin kanssa ja on päivisin komerossa. Surkun unelma on liittyä susilaumaan, sillä Surku kokee sudet veljikseen.


title: Surku

text: Surku kiipeää joka yö vuorelle ulvomaan kuuta toivoen, että sen susiveljet kuulisivat. Eräänä yönä Surkun veljet vihdoin saapuvat. Surkun suureksi pettymykseksi ne aikovatkin syödä Surkun, eivätkä ottaa sitä vastaan veljenään. Tämän ymmärtäessään Surku huokaa: "Taisin erehtyä. Syökää minut sitten. Minkäs sille mahtaa." Surkun pelastaa kuitenkin torvea soittava Hemuli, joka on saapunut Muumilaaksoon samoihin aikoihin kuin Surku. Sudet pelästyvät torven soittoa ja lähtevät pois. Surku lähtee Hemulin ja pienen ötökkä-Salomen mukana pois Muumilaaksosta ja jatkaa taivaltaan heidän kanssaan. "Vaarallisessa matkassa" Surku palaa Muumilaaksoon Hemulin ja muiden matkalaisten mukana.


title: Surku

text: "Kuvitteluleikki"-sarjakuvassa hahmo on hiukan erilainen kuin romaanissa. Se kuuluu Miskalle ja joutuu käyttämään kuonokoppaa, koska pelkää jonkun muuten arvaavan suuren salaisuutensa: Surku pitää vain kissoista. Kissat eivät kuitenkaan pidä siitä, joten Surku on onneton.


title: Göteborgs-Posten

text: Göteborgs-Posten on yksi suurimmista ruotsalaisista sanomalehdistä. Göteborgin kaupungissa pääkonttoriaan pitävän lehden levikki on noin 252 700 kappaletta, tärkeimmän levikkialueen ollessa Länsi-Götanmaa. Se on poliittiselta suuntaumukseltaan liberaali.


title: Göteborgs-Posten

text: Göteborgs-Posten julkaistiin ensimmäisen kerran vuonna 1813, mutta sen toiminnot lakkautettiin jo vuonna 1822. Vuonna 1850 se alkoi taas ilmestyä uudelleen. Seitsemän kertaa viikossa ilmestyväksi se muutettiin vuonna 1939. 5. lokakuuta vuonna 2004 sitä alettiin julkaista broadsheetin sijaan tabloid-koossa.


title: The Very Best of Kiss

text: The Very Best of Kiss on KISS-yhtyeen julkaisema kokoelma-albumi. Se sisältää pääasiassa alkuperäisen Kissin kappaleita. Kokoelmalevy sisältää ainoastaan kolme kappaletta Kissin maskittomalta kaudelta.


title: AEGIS

text: AEGIS on integroitu sotalaivojen asejärjestelmä, jonka on kehittänyt RCA:n Missile and Surface Radar Division Yhdysvaltain laivastolle ilmapuolustusjärjestelmäksi. Nykyään asejärjestelmän kehittämisestä ja ylläpidosta vastaa Lockheed Martin. Järjestelmän nimi on lainattu Kreikan mytologiasta.


title: AEGIS

text: Järjestelmä koostuu tehokkaasta 6 megawatin sähköisellä keilanmuodustuksella toimivasta tutkasta, keskimatkan RIM-66 -ilmatorjuntaohjuksista sekä toimintaa valvovasta ja ohjaavasta tehokkaasta tietokonejärjestelmästä. Järjestelmä on suurikokoinen, siten alus on tyypillisesti alusta lähtien suunniteltu sitä silmällä pitäen.


title: AEGIS

text: Alun perin Yhdysvaltain laivaston käytössä ollut järjestelmä on otettu käyttöön myös Japanin, Espanjan, Norjan ja Etelä-Korean laivastoissa. Lisäksi Australia on valinnut AEGIS-järjestelmän asennettavaksi uuteen ilmapuolustushävittäjäänsä. Kaikkiaan maailmalla on runsaat 100 AEGIS-järjestelmällä varustettua alusta. Yhdysvaltain laivastolla on jo pelkästään Arleigh Burke -luokan 77 ohjushävittäjässä AEGIS.


title: AEGIS

text: AEGIS-järjestelmä () on kehittynyt johto- ja valvontajärjestelmä () sekä tehokkaita tietokoneita ja tutkia hyödyntävä aseohjausjärjestelmä ().


title: AEGIS

text: ACS sisältää AEGIS-asejärjestelmän (), joka on ilmapuolustuksen nopeasti reagoiva osa, sekä Phalanx lähitorjuntajärjestelmän, Mk 41 ohjustenlaukaisujärjestelmän, sukellusveneentorjuntajärjestelmän sekä Tomahawk-risteilyohjukset. Järjestelmään on liitetty myös aluksen torpedot ja tykit.


title: AEGIS

text: AWS, joka on järjestelmän sydän, käsittää AN/SPY-1 tutkan, Mk 99 tulenjohtojärjestelmän, WCS:n, johto- ja valvontajärjestelmän sekä SM-2 Standard ohjusperheen. ACS:ää valvotaan kehittyneellä automaattisella paikanna- ja seuraa, monitoimisella kolmiulotteisen kuvan muodostavalla sähköisesti keilat muodostavalla AN/SPY-1 tutkalla. Tämä "laivaston kilpenä" tunnettu kuuden megawatin tutka kykenee etsimään ja seuraamaan yli sataa kohdetta samalla kun ohjaa ohjukset maaliin noin 190 kilometrin säteellä.


title: AEGIS

text: AEGIS-järjestelmä ohjaa RIM-66 -ohjuksia lennon aikana radiotaajuuksilla käyttäen AN/SPY-1 tutkan antamaa reittitietoa, kunnes ohjus osuu maaliin. Ohjus kuitenkin tarvitsee loppumatkan ohjaukseen AN/SPG-62 tutkan apua. Kahden tutkan yhteistoiminta mahdollistaa usean maalin torjunnan samanaikaisesti.


title: AEGIS

text: Tietokoneohjattu johto- ja valvontajärjestelmä on päätöksenteon keskus, joka mahdollistaa AEGIS-järjestelmän samanaikaisen käytön lähes kaikenlaisten uhkien torjuntaan. Aegis Ballistic Missile Defense System -päivitysohjelma luo mahdollisuuden käyttää järjestelmää mereltä laukaistujen ballististen ohjusten torjuntaan.


title: Hide from the Sun

text: Hide from the Sun on suomalaisen The Rasmus -yhtyeen syksyllä 2005 julkaisema albumi. Se on yhtyeen kuudes pitkäsoitto. Maailmanlaajuisesti albumi edisti The Rasmuksen uraa, ja myi noin puoli miljoonaa kappaletta, joka on tosin noin miljoonan vähemmän kun edellinen Dead Letters -albumi.


title: Hide from the Sun

text: Hide from the Sun nousi julkaisuviikollaan Suomen virallisella albumilistalla ensimmäiseksi ja vietti listalla 18 viikkoa. Se myi Suomessa reilusti platinaa (37 500 kpl) jo ennen julkaisuaan. Albumi on saavuttanut Suomen lisäksi Meksikossa ensimmäisen listasijan, Saksalla se oli sijalla kolme ja Japanissa sijalla 14, joka on erityisen hyvä saavutus suomalaiselta yhtyeeltä. Kymmenen kärkeen albumi ylsi myös Itävallassa (neljäs) ja Sveitsissä (viides sija). Myöhemmin albumista julkaistiin "Limited Edition" -julkaisu, joka sisältää bonuskappaleen. Albumi on hienoisesti yhtyeen pisin. Musiikkivideot yhtye on tehnyt kappaleista "No Fear", "Shot", "Sail Away" ja "Immortal".


title: Hide from the Sun

text: Puolitoista vuotta kestäneellä Hide from the Sun -kiertueella yhtye esiintyi 38 maassa soittaen yli 200 konserttia. Yhtye kiersi Euroopan lisäksi muun muassa Venäjän Siperiassa, Etelä-Amerikassa ja -Afrikassa sekä Intiassa, jossa yhtye myös myi platinaa. Kiertue oli sekä yhtyeen jäsenille että kiertuehenkilökunnalle alkoholiton. Kiertueen jälkeen yhtye vetäytyi tauolle seuraavaa albumiaan "Black Roses" valmistelemaan.


title: Hide from the Sun

text: Selloyhtye Apocalyptica vierailee albumilta löytyvässä "Dead Promises" -kappaleessa.Ensimmäinen single albumilta, "No Fear", julkaistiin 29. elokuuta 2005 ja toinen, "Sail Away", marraskuussa 2005. Kolmas single "Shot" julkaistiin Suomessa huhtikuussa. Heinäkuussa 2006 julkaistiin albumilta radiosinglenä "Keep Your Heart Broken".


title: Turnyyri

text: Turnyyri oli naisten alushame tai alushameen osa viktoriaanisen ajan loppupuolella, noin vuosina 1870–1890. Turnyyrillä naisten asua muutettiin hieman aikaisempaa, hyvin leveää krinoliinia käytännöllisemmäksi. Hame oli kapea ja siihen luotiin juhlavuutta keräämällä suuri kangasdraperia puvun selkään, takapuolen kohdalle. Turnyyri on tämä draperia ja sen tukemisessa käytetty vannehame, tyyny tai kehikko.


title: Floyd Landis

text:
Floyd Landis (s. 14. lokakuuta 1975 Farmersville, Lancasterin piirikunta, Pennsylvania) on yhdysvaltalainen ammattilaismaantiepyöräilijä.
Landis aloitti ammattilaisena 1999. Hän liittyi Lance Armstrongin US Postal Service -joukkueeseen vuonna 2002 ja siirtyi sveitsiläiseen Phonak-talliin vuonna 2005.


title: Floyd Landis

text: Vuoden 2005 Tour de Francella Landis sijoittui yhdeksänneksi häviten voittaja Lance Armstrongille 12 minuuttia ja 44 sekuntia.


title: Floyd Landis

text: Landis voitti Vuoden 2006 Tour de Francen kokonaiskilpailun, mutta 27. heinäkuuta Phonak-talli ilmoitti, että Landisin 17. etapin jälkeisestä doping-näytteestä löytyi epätavallisen suuria määriä testosteronia. Ranskan ympäriajon johtaja Christian Prudhomme sanoi, ettei Landisia enää pidetä vuoden 2006 kilpailun voittajana.


title: Floyd Landis

text: 8. helmikuuta 2007 Landis ilmoitti, ettei hän osallistu vuoden 2007 Ranskan ympäriajoon, koska doping-asian käsittely on vielä kesken .


title: Floyd Landis

text: Lehdistössä 20. syyskuuta 2007 olleen tiedon mukaan Urheilun kansainvälinen välitystuomioistuin CAS on tehnyt päätöksen, jonka mukaan Floyd Landis käytti kiellettyjä aineita Ranskan ympäriajossa vuonna 2006. Päätöksen jälkeen Oscar Pereiro nimettiin kilpailun voittajaksi.


title: Floyd Landis

text: Kärsittyään kahden vuoden kilpailukieltonsa Landis ilmoitti tammikuussa 2009 tekevänsä paluun kilpapyöräilyyn helmikuisessa Kalifornian ympäriajossa. Hän edusti 2009 Ouch-tallia ja viimeisenä ammattilaisvuonnaan 2010 Bahati Foundation -joukkuetta.


title: Floyd Landis

text: Landis myönsi 20. toukokuuta 2010 käyttäneensä dopingaineita systemaattisesti uransa aikana.


title: Heinkel He 100

text: Heinkel He 100 oli Heinkel-lentokoneyhtiön toista maailmansotaa edeltänyt, prototyyppiasteelle jäänyt hävittäjälentokoneprojekti.


title: Heinkel He 100

text: Heinkel He 112 -koneen hävittyä kilpailun Luftwaffen uudesta hävittäjäkonetyypistä Messerschmitt Bf 109:lle, Heinkel alkoi salassa kehittää uutta selvästi suorituskykyisempää hävittäjämallia. Kone aiottiin aluksi kehittää He 112 -koneen pohjalta, mutta lopulta päätettiin suunnitella kokonaan uusi kone, suunnittelunimeltään Projekt 1035.


title: Heinkel He 100

text: Koneen rakenteen yksinkertaistamiseksi ja suorituskyvyn parantamiseksi siihen valittiin joitain hyvin erikoisia suunnitteluratkaisuja, muun muassa moottorin jäähdytykseen käytettiin tekniikkaa, jossa jäähdytysnesteen annettiin tarkoituksella kiehua ja moottori oli kiinnitetty suoraan runkoon ilman tukivarsia.


title: Heinkel He 100

text: Vuonna 1938 Luftwaffen teknillinen päällikö Ernst Udet lensi He 100:lla lentonopeuden maailmanennätyksen 643 km/h ja vuonna 1939 koelentäjä Hans Dieterle paransi sen lukemaan 746 km/h. Konetta kutsuttiin nimellä He 112 U brittien hämäämiseksi.


title: Heinkel He 100

text: Vaikka kone oli suorituskyvyltään ylivoimainen muihin aikalaismalleihin nähden, sitä ei kuitenkaan otettu palveluskäyttöön, muun muassa koska höyrystymiseen perustuva jäähdytys oli epäluotettava ja hyvin haavoittuvainen, ja koska koneen käyttämistä DB 601 -moottoreista oli pulaa, eikä haluttu häiritä samaa moottoria käyttävän Bf-109:n tuotantoa.


title: Heinkel He 100

text: Noin kymmentä valmistettua konetta käytettiin myöhemmin propagandatarkoituksiin; niihin maalattiin eri laivueiden tunnuksia ja niistä otettiin runsaasti valokuvia, jotta saataisiin liittoutuneet uskomaan, että koneita on valmistettu enemmän ja että näitä ”superhävittäjiä” on operatiivisessa käytössä.


title: The Legend of Zelda -pelisarjan hahmot

text: Artikkelissa The Legend of Zelda -pelisarjan hahmot esitellään "The Legend of Zelda" -pelisarjassa näyttäytyviä hahmoja.


title: The Legend of Zelda -pelisarjan hahmot

text: Ganon on useimpien "Zelda"-pelin paha päävastus.


title: The Legend of Zelda -pelisarjan hahmot

text: Link on "Zelda"-pelien sankari, jota pelaaja ohjaa.


title: The Legend of Zelda -pelisarjan hahmot

text:
Prinsessa Zelda tarvitsee Linkin apua monessa "Zelda"-pelissä
Ilkeä taikuri Agahnim on Ganonin apuri, joka esiintyy kolmessa "Zelda"-pelissä. "issa" Agahnim juonittelee itsensä Hyrulen kuninkaan hoviin, syrjäyttää kuninkaan ja lumoaa sotilaat palvelemaan itseään. Hänen tavoitteenaan on vapauttaa Pyhään valtakuntaan sidottu Ganon, mutta Link voittaa hänet. Agahnimin myöhemmät, lyhyet esiintymiset "issa" ja "issa" eivät paljasta hänen alkuperästään enempää. Japaninkielisissä peleissä Agahnim on pappi, mutta Nintendo of America muutti hahmon uskonnollisesti riippumattomaan muotoon taikuri. Agahnim muistuttaa ulkomuodoltaan ihmistä, muita todisteita hänen kuulumisestaan hylialaisiin tai gerudoihin ei ole.


title: The Legend of Zelda -pelisarjan hahmot

text: Dark Link (myös Shadow Link) on Linkin paha ruumiilistuma. Dark Link asettuu The Adventure of Linkissä Linkin viimeiseksi vastukseksi ennen Rohkeuden Triforceen koskemista. Juonenkäänne edustaa Linkin viimeistä kiusausta ennen sankarin aseman saavuttamista. Twilight Princessissä kolme Dark linkiä nauravat mielipuolisesti neljännen valon hengen luona. Sankari liittyy heihin, koska Triforce houkuttelee häntä. Kun hän tulee tajuihinsa, valon henki sanoo, että kenenkään ei kannata luottaa. "ssa" Link taistelee omaa varjoaan vastaan veden temppelissä (water temple). "issa" useat Dark Linkit piinaavat Heraldian asukkaita eri puolilla valtakuntaa. "issa" pelin päävastus Veran manaa esiin neljä Dark Linkiä häiritäkseen Linkiä pelin lopputaistelussa.


title: The Legend of Zelda -pelisarjan hahmot

text: Impa on kuninkaallisen perheen palvelija.